“Aik? Kenapa Payudara Saya Tak Sama Saiz?”- AWAS! Anda Mungkin Ada Tanda Kanser

Payudara besar sebelah atau dikenali sebagai payudara tidak simetri adalah keadaan apabila sepasang payudara wanita mempunyai perbezaan saiz, bentuk, kedudukan, atau isipadu kedua-dua payudara.
Sebagai wanita, perkara itu sudah tentunya membuatkan anda risau kerana dikaitkan dengan kanser. Jadi, untuk mengetahui info lanjut tentang saiz payudara berbeza, ikuti perkongsiannya di bawah.

Baca juga: Period Datang 2 Kali Sebulan Bukan Perkara Normal, Anda Mungkin Ada Masalah Kesihatan!
SAIZ PAYUDARA BERBEZA RUPANYA TANDA KANSER? TAKUTNYA!

1. KEHAMILAN

Payudara mungkin besar atau kecil sebelah disebabkan mengandung kerana perubahan hormon. Semasa menyusu, payudara mungkin tidak sama bentuk atau saiz.
Selagi ibu dapat memberi susu yang mencukupi untuk si manja, anda tidak perlu bimbang sekiranya memiliki payudara berbeza saiz.
2. ATYPICAL DUCTAL HYPERPLASIA
Atypical ductal hyperplasia (ADH) adalah keadaan di mana ia boleh menjejaskan sel tisu payudara. Ini berlaku apabila saluran susu dalam payudara mempunyai pertumbuhan yang berlebihan.
ADH bukanlah kanser tetapi ia boleh meningkatkan risiko anda mendapat kanser pada masa hadapan. Sesetengah sel ini membentuk ketulan benigna yang berbeza saiz pada payudara.
3. SCOLIOSIS
Scoliosis adalah keadaan di mana tulang belakang melengkung lebih daripada biasa, sama ada dari depan ke belakang atau dari kanan ke kiri.Scoliosis yang teruk boleh menyebabkan payudara tidak sama saiz.
4. HIPERTROFI JUVENIL
Hipertrofi juvana berlaku apabila satu payudara tumbuh lebih besar daripada yang lain. Ia adalah keadaan yang jarang berlaku dan antara dua faktor berlakunya keadaa ini adalah pertumbuhan payudara yang melampau berlangsung selama enam bulan.
Diikuti dengan tempoh pertumbuhan payudara yang lebih perlahan tetapi berterusan.

5. KANSER PAYUDARA
Kanser payudara mempunyai beberapa nama bergantung kepada bahagian payudara. Antaranya adalah:

Karsinoma lobular menjejaskan kelenjar susu
Karsinoma duktal menjejaskan saluran susu
Sarcoma menjejaskan tisu penghubung
Penyakit Paget menjejaskan puting dan areola.

Gejalanya adalah ketulan, sakit di kawasan payudara dan ketiak, kulit puting merah, mengelupas dan saiz payudara yang tidak sama.
Diagnosis boleh dibuat melalui pemeriksaan fizikal pengimejan seperti ultrasound, mamogram, MRI dan biopsi.
Rawatan melibatkan gabungan pembedahan, terapi sinaran dan kemoterapi. Pencegahan terbaik adalah lakukan gabungan pemeriksaan mamogram seperti yang disyorkan oleh doktor.
NORMAL KE PAYUDARA BESAR/KECIL SEBELAH?
Kira-kira 25% wanita melaporkan bahawa perbezaan saiz kedua-dua payudara. Lebih separuh daripada populasi wanita di dunia mempunyai sepasang payudara yang besar.
Biasanya, payudara kiri akan lebih besar sehingga 20% daripada payudara sebelah kanan. Jadi, anda tidak perlu risau kerana payudara besar sebelah (tak simetri) adalah perkara biasa.
Baca juga: Terasa Pedih Bila Bersama Kerana Vagina Terlalu Kering, Usah Risau Atasi Dengan Cara Ini
Sumber: Very Well Health, Mayo Clinic & Buoy Health


Saji Lebih 40 Rancangan Menarik & Aktiviti Menghiburkan, Kempen Setulus Ikhlas 2019 Bakal Meriahkan Ramadan Raya Anda!

Bagi tahun 2019, Rangkaian Televisyen Media Prima (MPTN) dan Samsung bekerjasama mempersembahkan “Setulus Ikhlas” yang diaktifkan oleh 100PLUS sebagai tema baharu bagi kempen Ramadan Raya tahun ini. Jika Syukur Selalu mendidik kita untuk sentiasa bersyukur di atas nikmat yang diterima, Terima Kasih menekankan kepentingan untuk berterima kasih untuk memupuk kasih sayang dan keharmonian. Kempen Setulus Ikhlas pula ingin menanamkan pentingnya untuk melakukan sesuatu dengan penuh keikhlasan.
DUTA SETULUS IKHLAS

Bagi tahun ini, mewakili kempen Setulus Ikhlas, Aeril Zafrel, Syafiq Kyle, Wawa Zainal, Zara Zya, Ismail Izzani, Haqiem Rusli, Nabila Razali, Mimi Lana, Mira Filzah dan Hairul Azreen bakal menggalas tugas sebagai duta. Mereka bakal memainkan peranan penting sebagai wajah kempen Setulus Ikhlas di kaca TV, laman media sosial, papan iklan dan pesanan khidmat masyarakat di MPTN dan juga acara padang yang bakal berlangsung sepanjang kempen ini.

Tidak lengkap kempen tanpa acara padang yang menjadi signature setiap kali tibanya Ramadan. Pada tahun ini, MPTN tampil dengan dua acara padang itu Grand Bazar Ramadan Raya di Bulatan Bazarena Stadium Shah Alam dan di Stadium Bukit Jalil. Untuk acara Check-in Kampung pula akan berlangsung di Sungai Besar dan di Mukim Kesang, Tangkak . Tujuan dua acara padang ini diadakan bukan sekadar untuk mempromosikan program-program di MPTN, malah program sebegini memberi peluang untuk MPTN merasa lebih dekat lagi dengan penonton dan sekaligus mengeratkan lagi hubungan MPTN dan masyarakat.

SELEKSI PROGRAM MENARIK SEPANJANG RAMADAN

Sudah pastinya yang paling dinantikan adalah program-program menarik yang bakal disajikan sepanjang bulan Ramadan kali ini. Bagi peminat program Raudhah, anda boleh saksikan musim baharu Jejak Rasul Ulul Azmi, Sahabat Backpackers dan Tanyalah Ustaz. Buat anda yang sukakan program berunsurkan Gaya hidup pula, anda bakal saksikan program seperti Jom Berbuka, Pesan Makan, 1, 2 Bakar Kuih Raya, Apa Nak Makan Ni?,  dan Sembang Sahur.

Tidak lupa juga buat peminat drama, anda akan disajikan dengan drama-drama rantaian hangat seperti Pia, Ikhtibar, Ajak Oh Ijal, 30 Pesanan Suara, Cari Aku Di Syurga dan Diari Ramadan Rafique Reunion. Bukan itu sahaja, seleksi Telefilem Ramadan juga ada seperti Anak Syurga, Terima Kasih Ibu, Maaf Dari Khilaf, Cinta Sesungguhnya, Sinar Ramadan Untuk Amanda, Geng Van Jenazah, Tiga Lima, Masihkah Ada Raya Buatku, Ayyad Aisyah.
PROGRAM RAYA PUN ADA!

Program Raya yang menarik sememangnya menjadi acara yang ditunggu-tunggu disamping menyambut Hari Lebaran bersama keluarga. Jangan risau, kali ini MPTN bakal menyajikan anda dengan pilihan yang padat sempena Raya 2019. Antara program hiburan kali ini adalah Drop The Beat Extra, J.K.K Raya 2019, Senang Terhibur Extra, Melodi Raya Genting, BBB Extra Raya, Muzik-Muzik Raya.
Untuk seleksi drama rantaian dan telefilem istimewa sempenan Raya pula, anda bakal disajikan dengan Aku Tak Raya, Raya Kali Ini, Syawal Untuk Semah, Pujaan Hati Kanda Raya, Samad Tedung, Batik Zakiah, Hantu Don, Derita Pia, Wakaf Dosa, Dosa Yang Tak Diiktiraf.

Tidak ketinggalan juga program bual bicara dan majalah turut akan menyajikan info-info yang menarik di pagi Raya dan sepanjang musim perayaan. Antaranya adalah Borak Kopitiam Raya, Malaysia Hari Ini Raya, Raya Di Penjara, Wanita Hari Ini Raya dan Tanyalah Ustaz Setulus Ikhlas.
Sudah pastinya, Raya anda akan dimeriahkan lagi dengan pilihan filem-filem blockbuster dari dalam Malaysia sehinggalah ke filem blockbuster antarabangsa. Antaranya adalah Mael Lambong, J Revolusi, Pulang, Bahubali The Beginning, Tomorrowland, Boiboiboy The Movie, Dangal, KL Gangster, KL Gangster 2, Abang Long Fadhil, Avengers Age of Ultron, Bahubali Conclusion dan Riddick.
*Jangan lupa untuk menonton pilihan program menarik ini di kaca tv anda nanti! #SetulusIkhlas


Sakan Berjoli Hasil Rompak Duit RM630,000 Ayah Saudara, Remaja Usia 19 Tahun Ditahan

Gara-gara sakan berjoli ratusan ribu ringgit bersama kawan hasil rompak duit ayah saudara, seorang remaja lelaki berusia 19 tahun ditahan polis kerana memecah masuk sebuah banglo di Petaling Jaya dan membawa lari peti besi pada 24 Ogos lalu.
Baca juga: [VIDEO] ‘Siap Bawa Periuk Nasi’- Sampai Dalam Airport Pun Buat Picnic Ke?

SAKAN BERJOLI HASIL ROMPAK DUIT AYAH SAUDARA
Kredit: Sinar Harian
Menurut laporan Sinar Harian, turut sama ditahan ialah empat lagi rakannya selepas mereka melarikan peti besi berisi wang tunai RM430,000 serta barang kemas bernilai RM200,000 yang disorokkan hingga menyebabkan kerugian keseluruhan berjumlah RM630,000.

Menurut Ketua Polis Daerah Petaling Jaya, Asisten Komisioner Mohamad Fakhrudin Abdul Hamid, hasil wang curian itu digunakan suspek untuk berjoli bersama rakan, malah ada yang menggunakannya untuk melanggan pelacur serta dijadikan wang hantaran.

“Pada 31 Ogos jam 3:30 petang, polis telah membuat serbuan ke atas sekumpulan 11 lelaki tempatan berumur 19 hingga 23 tahun yang sedang berhenti di sebuah stesen minyak di Seremban, Negeri Sembilan dipercayai sedang berkonvoi sempena hari kemerdekaan.
“Hasil serbuan itu, polis merampas pelbagai barangan disyaki dibeli hasil wang curi dan siasatan lanjut membawa kepada tangkapan seorang lagi lelaki tempatan di sebuah rumah di Klang,” katanya.
Ujar Fakhrudin, hasil siasatan mendapati, kedudukan peti besi yang disorok di ruangan rahsia itu telah diketahui suspek remaja terbabit, malah kediaman banglo tersebut yang tidak berpenghuni itu juga turut disedarinya.
“Rumah mangsa merupakan sebuah banglo setingkat dan suspek utama ini sudah tahu rumah itu kosong kerana mangsa menyewa premis berkenaan hanya untuk menyimpan wang kerana dikatakan tidak percayakan bank.
“Lima suspek memecah masuk ke rumah tersebut manakala suspek lain menerima sebahagian wang terbabit untuk membeli aplikasi permainan dalam talian, membayar bil, membaiki rumah dan lain-lain perbelanjaan tunai,” katanya.
BARANG RAMPASAN TERMASUKLAH DUA JENIS MOTOSIKAL
Kredit: Sinar Harian
Sehubungan itu, beberapa barangan mewah disyaki bernilai ribuan ringgit yang dipercayai dibeli daripada hasil wang curi tersebut berjaya dirampas dalam serbuan yang dilakukan. Barangan rampasan tersebut termasuklah dua motosikal jenis Yamaha, tujuh telefon pintar iPhone, beg berjenama, jam tangan dan pelbagai aneka barang kemas.
Dalam serbuan sama, turut sama dirampas ialah dua motosikal Kawasaki RR 150, sebuah kereta Honda Civic FD 2.0 serta wang tunai berjumlah RM56,950.
“Polis berjaya mengesan tunang kepada salah suspek terbabit dan menemui seutas rantai emas dan wang tunai yang dijadikan hantaran,” tambahnya seperti yang dilapor Sinar Harian.
Bukan itu sahaja, kesemua suspek terbabit yang berusia lingkungan antara 19 hingga 23 tahun masing-masing tidak mempunyai rekod jenayah lampau. Sehubungan itu, kes disiasat di bawah Seksyen 457 Kanun Keseksaan dan kesemua suspek direman tujuh hari bermula Khamis lalu bagi membantu siasatan.
Sumber: Sinar Harian


Sakit Bersalin – Kenapa Bersalin Akan Rasa Sakit?

Sakit Bersalin
Dalam badan wanita ada hormon kasih sayang iaitu hormon oksitoksin. Hormon ini hanya hadir jika wanita itu berasa tenang, disayangi dan dipenuhi perasaan cinta serta suka. Hormon oksitoksin adalah hormon penenang dan ia dirembeskan dalam keadaan lain seperti hubungan seks dan menyusukan anak.

Kedua-dua proses tersebut tidak menyakitkan. Kerana ia melibatkan perasaan cinta. Maka dalam melahirkan anak juga haruslah diwujudkan perasaan cinta sebagaimana cinta semasa hubungan intim.
Menurut fisiologi kelahiran (labour), hormon yang terlibat dalam menghasilkan kontraksi dan permulaan proses bersalin adalah oksitoksin, beta endorfin dan prostaglandin.

Oksitoksin
Hormon oksitokin adalah hormon yang sangat istimewa kerana dengan rembesannya dapat meningkatkan pain threshold (mengurangkan rasa sakit semasa kontraksi). Lalu, menyebabkan susu terus keluar selepas keluarnya bayi, menjana minda positif, meningkatkan sel-sel imun dalam badan dan mempercepatkan kelahiran.

Beta Endorfin
Hormon beta endorfin pula mempunyai asid amino 31 peptide yang berfungsi seperti morfin dalaman. Ia mewujudkan keadaan separa sedar dan seterusnya memberikan rasa ‘tumpul’ kepada sakit yang dialami. Ancaman-ancaman negatif dari luar akan mengganggu rembesan hormon ini.
Jikalau si ibu berseorangan atau bersama orang yang sangat dipercayainya, maka hormon ini akan dirembes dengan banyak. Perembesan hormon ini memerlukan situasi yang sangat tenang dari segi luaran dan dalaman.

Penyebab Rasa Sakit Bersalin

Takut dan risau. Elakkan perasaan takut dan risau menyelubungi anda secara berlebihan. Buang jauh-jauh dalam perigi. Tangani masalah ini. Ia telah dikupas dalam artikel 5 Persediaan Sebelum Bersalin, dari Segi mental & Emosi.
Daya tahan sakit. Seseorang telah dipengaruhi oleh karektor individu tersebut. ‘Blueprint’ telah dibina dalam diri masing-masing semenjak kecil hingga dewasa. Bersalin dan sakit tidak pernah dipisahkan. Ia sinonim dalam perbualan harian semenjak dahulu dan pendedahan di media.

Sistem Ajaib dalam Badan
Di dalam badan manusia terdapat satu sistem yang sangat canggih dinamakan Automatik Nervous System (ANS). Sistem ini berfungsi sebagai rangkaian telekomunikasi yang paling penting dalam badan. Contohnya kalau di Malaysia, rangkaian telekomunikasi paling utama adalah Telekom.
Sistem canggih ini sangat berhubung rapat dengan proses bersalin. Perasaan takut diterima sebagai mesej dan diproses sebagai ketakutan yang amat dasyat. Mesej negatif ini akan diproses menjadi sistem kepercayaan dan memberi kesan buruk pada emosi ibu dan bayi.
Mesej negatif dihantar kepada simpatetik. Mesej positif dihantar kepada parasimpatetik.
Sistem ini mempunyai 2 bahagian iaitu parasimpatetik dan simpatetik. Parasimpatetik boleh diibaratkan seperti bilik rawatan yang mempunyai kadar sembuh antara 95 hingga 98 peratus. Manakala simpatetik diibaratkan sebagai bilik kecemasan yang kadar sembuhnya adalah 2 hingga 5 peratus sahaja.
Penting untuk berada dalam keadaan parasimpatetik dengan mengekalkan hormon kasih sayang di dalam badan wanita bersalin.
Kesimpulannya, kenapa semasa bersalin akan rasa sakit? Kerana di dalam tubuh wanita bersalin kekurangan atau tidak hadir hormon kasih sayang iaitu oksitoksin dan beta endorfin. Ia penawar tahan sakit semulajadi yang dihadiahkan oleh Allah S.W.T buat semua ibu bersalin.

* Artikel ini merupakan sebahagian daripada kandungan Ebook bersalin Alami. Hubungi penulis untuk maklumat lanjut.


6 Perkara Yang Akan Menambah Kesakitan Semasa Bersalin

“Aduh, fobia sungguh nak menunggu hari ni. Nak kena buat apa ya nak kurangkan sakit bersalin normal? Orang kata anak pertama memang makan masa berjam-jam dalam ‘labour room’. Ish, mesti sakit ni…”
Sakit bersalin mungkin sesuatu yang amat kita geruni, lebih-lebih lagi sewaktu menunggu kehadiran anak pertama.

Macam-macam perkara yang dilakukan untuk mengurangkan sakit bersalin normal seperti mengurut perineum, makan kurma, dan melakukan senaman.
Tapi, tahukah anda sebenarnya ada beberapa perkara yang dapat menambah sakit bersalin?

Foto Kredit: telegraph.co.uk

6 Perkara Yang Akan Menambah Sakit Bersalin Normal
Selagi boleh, cuba elakkan 8 perkara ini supaya sakit bersalin normal tidak bertambah buruk.
1. Berbaring Terlentang
Posisi berbaring terlentang semasa kontraksi bukan saja akan ‘menekan’ keseluruhan berat badan bayi dan rahim pada tubuh anda, ia juga menjadikan peredaran darah anda tidak lancar. Sebaliknya, cuba aktifkan diri untuk berjalan atau duduk.
Bukan setakat itu, posisi berbaring ini sebenarnya adalah berlawanan dengan arah kontraksi yang menjadikannya lebih sakit.
Jika terpaksa berbaring, pastikan anda mengiring untuk memberi sedikit kelegaan.
Foto Kredit: atlantabirthdoula.com
2. Rasa Takut
Ketakutan akan membuat kita berasa stres atau tertekan, lebih-lebih lagi jika anda tidak tahu apa yang patut dijangkakan.
Rasa tertekan ini menjadikan tubuh badan kita tidak menghirup udara dengan dalam, dada menjadi ‘ketat’, dan sakit bersalin akan bertambah buruk.
Sebab itulah penting untuk anda mengetahui serba-sedikit tentang proses bersalin supaya anda menjadi lebih bersedia.
Foto Kredit: pressa.tv
3. Persekitaran Yang ‘Tegang’
Adakah….

anda bencikan jururawat atau doktor anda?
anda sedang bergaduh dengan pasangan anda?
suasana terlalu bising dan tidak selesa?
ada prosedur hospital yang tidak anda ingini telah berlaku?

Jangan biarkan perkara negatif ini meninggalkan kesan kepada anda, lebih-lebih lagi sewaktu mengalami sakit bersalin atau kontraksi.
Cuba bertenang dan bersikap memaafkan. Orang-orang sekeliling juga boleh memainkan peranan dalam membantu anda bersalin dengan lebih mudah.
Foto Kredit: gezondheidsnet.nl
4. Bersalin ‘Induce’
Ada yang kecut perut apabila mengimbau kisah lalu tentang pengalaman ‘overdue’.
Biasanya komplikasi yang menyebabkan seseorang wanita perlu di‘induce’ adalah kerana

kehamilan anda telah pun melebihi tempoh (overdue) dan dikhuatiri akan menjejaskan bayi dalam kandungan kerana apabila tidak memperolehi nutrien sebaiknya dari plasenta.
menghidap penyakit seperti darah tinggi kronik, kencing manis, jantung ataupun pendarahan semasa hamil.
air ketuban telah pecah tetapi servik tidak terbuka atau terlalu perlahan bukaannya walau telah melepasi tempoh 24 – 48 jam.
masalah pada bayi seperti petanda denyutan jantung tidak normal atau pertumbuhan yang terjejas.

Ada yang akan menerima suntikan, dipecahkan ketuban, atau dimasukkan ubat-ubatan. Sakit bersalin juga boleh bertambah apabila tubuh anda berinteraksi terlalu kuat terhadap ubat tersebut.
Foto Kredit: americanpregnancy.org
5. Bayi Posterior
Berbeza dengan bayi songsang, bayi posterior (iaitu tulang belakangnya pada tulang belakang ibu) boleh dilahirkan secara normal.
Namun, disebabkan kedudukan bayi ini, wanita akan mengalami sakit belakang yang amat kuat.
Berbincanglah dengan doktor anda untuk mengetahui sekiranya bayi anda berada dalam kedudukan anterior (hadapan).
Ada juga tips untuk memusingkan bayi supaya berada dalam kedudukan yang elok agar mudah dilahirkan.
Foto Kredit: birthinternational
6. Kurang Minum Air
Memandangkan setiap sel dalam tubuh badan bergantung kepada air untuk berfungsi dengan baik, dehidrasi boleh menjejaskan kontraksi dan menjadikannya kurang efisyen.
Oleh itu, pastikan anda mendapat cukup air walaupun semasa sibuk ‘berperang’ dengan kesakitan kontraksi.
Sebagai tips, bawalah bekas minuman yang lengkap dengan penyedut minuman untuk memudahkan anda minum pada bila-bila masa. Tindakan ini akan memberi efek yang sangat besar sewaktu anda menghadapi sakit bersalin normal.
Foto Kredit: whattoexpect.com
Kesakitan Bersalin Ada Hikmahnya
Benar, kita tak dapat lari daripada mengalami kesakitan semasa bersalin. Tapi, kita masih dapat mengawalnya kerana yang membezakannya adalah cara kita menangani kesakitan tersebut.
Menurut Dr. Denis Walsh menerusi BBC News, beliau menerangkan bahawa kesakitan bersalin ada manfaatnya yang tersendiri. Antaranya, dapat membantu mencari ‘rentak’ untuk meneran, menguatkan wanita secara emosi dan fizikal, serta memberi persediaan kepada wanita untuk melangkah ke alam keibuan.
Maka benarlah, tidak ada satu pun yang dicipta oleh Allah sekadar hanya untuk sia-sia. Sebab itulah Islam amat memuliakan semua insan yang bergelar ibu.


Sakit Gigi Bongsu: Cara Penjagaan, Kos Cabut Gigi & Rawatan / Pembedahan

Aduh, punyalah sakit gigi bongsu ni! Berdenyut-denyut sampai tak senang duduk dibuatnya.
Ada orang yang alami sakit pada gigi bongsu sampai pipi bengkak, demam , atau tak boleh buka mulut langsung.

Jadi, apa yang kita perlu buat ya bila gigi bongsu sakit? Jom kenali gigi bongsu dengan lebih dekat.
Sakit Gigi Bongsu Apa Nak Buat? Ini 7 Perkara Perlu Tahu
1. Kenapa Kita Ada Gigi Bongsu?
Kenapa dah tua-tua baru nak tumbuh gigi? Dekat hujung sekali pula tu, dan buatkan sesetengah dari kita rasa sangat tak selesa. Seorang dewasa memiliki 32 batang gigi kekal.

Gigi bongsu ialah gigi geraham terakhir yang tumbuh dan berada paling belakang.

Biasanya gigi bongsu akan keluar ketika seseorang berumur antara 18 ke 25 tahun. Disebabkan kesemua gigi kekal kita sudah tumbuh lengkap, gigi bongsu akan mengalami kesukaran untuk timbul dari dalam gusi akibat tiada ruang.
Oleh itu, seseorang yang mempunyai rahang kecil biasanya akan rasa sakit ketika gigi bongsu sedang
tumbuh.
2. Gigi Bongsu Terimpak : Tak Semua Gigi Bongsu Perlu Dicabut
Walaupun kita sering dengar ramai yang mencabut gigi bongsu sehingga perlu menjalani pembedahan, ada juga kes di mana gigi bongsu dapat tumbuh dengan baik.
Mungkin pada awal pertumbuhan gigi saja mereka akan alami rasa tak selesa pada gusi. Orang yang tak sakit gigi bongsu ni sangat beruntung kerana tak perlu lakukan pembedahan.
Asalkan kesihatan gigi dijaga dengan baik, gigi bongsu juga boleh berfungsi dengan baik dan kekal lama.

3. Rawatan Di Rumah Hanyalah Penyelesaian Sementara
Sesetengah orang lebih suka amalkan rawatan sendiri di rumah untuk kurangkan rasa sakit gigi.
Tak dinafikan beberapa cara memang berkesan untuk diikuti seperti berkumur dengan air garam atau makan ubat tahan sakit.
Namun, rawatan di rumah hanya berkesan untuk kelegaan sementara.
Jangan berlengah untuk dapatkan pemeriksaan gigi jika sakit masih berlarutan sehingga mengganggu anda.
Mungkin terdapat masalah lain yang berpunca daripada gigi bongsu seperti jangkitan kuman atau gigi bongsu berlubang.
4. Gigi Bongsu Tidak Boleh Dicabut Serta Merta
Walaupun rasa sakit pada gigi bongsu terlalu pedih, doktor gigi tidak akan mencadangkan gigi untuk dicabut serta merta.
Semasa pemeriksaan gigi, doktor akan membersihkan kawasan gigi bongsu.
Jika mulut tidak boleh dibuka atau didapati bengkak, doktor biasanya akan memberikan rawatan awal
seperti pemberian ubat tahan sakit antibiotik.
Setelah sakit hilang, barulah doktor akan mencadangkan rawatan selanjutnya bergantung kepada keadaan gigi bongsu.
5 . Amalkan Penjagaan Kesihatan Gigi Semasa Gigi Bongsu Baru Tumbuh
Selain preskripsi ubat, doktor juga akan menasihati pesakit untuk menjaga kesihatan gigi ketika gigi bongsu sedang tumbuh bagi mengelakkan komplikasi lain.
Elakkan makanan manis dan melekit kerana makanan sebegini lebih mudah tersangkut di celah gusi dan menyebabkan gigi berlubang dan pembiakan bakteria.
Amalkan minum air kosong dengan banyak untuk mengurangkan risiko makanan atau bakteria melekat pada gigi dan gusi.
Penggunaan ‘mouthwash’ dan floss serta amalan memberus gigi 2 kali sehari juga dapat mengekalkan kesihatan gigi secara menyeluruh.
Beri lebih perhatian dan bersihkan gigi bongsu dengan cermat, terutamanya jika ia tumbuh senget atau menghimpit gigi geraham di sebelahnya.
5. Gigi Bongsu Yang Tumbuh Senget Boleh Menyebabkan Komplikasi
Bila anda datang ke klinik gigi, doktor akan lakukan imbasan X-ray untuk melihat kedudukan gigi bongsu yang tumbuh.
Melalui itu, doktor akan memberi cadangan terbaik untuk jangka masa panjang.
Kebanyakan masa, gigi bongu yang tumbuh senget akan menyebabkan masalah jika dibiarkan seperti gigi berlubang dan jangkitan kuman.
Hal ini kerana gigi yang tumbuh senget sukar untuk dijaga dan dibersihkan dengan betul. Ia juga boleh menyebabkan komplikasi lain seperti jangkitan kuman berulang, kerosakan gigi geraham bersebelahan gigi bongsu dan penyakit gusi.
Oleh itu, doktor akan menyarankan gigi bongsu untuk dibuang.
Baca juga: Jangan Ambil Ringan, Bengkak Muka Akibat Sakit Gigi Boleh Jadi Punca Meningitis & Mengancam Nyawa
6. Pembedahan Kecil Disarankan Bagi Mengeluarkan Gigi Bongsu Bermasalah
Tidak seperti gigi lain, gigi bongsu tidak boleh dicabut dengan cara biasa. Pembedahan kecil perlu
dilakukan untuk mengeluarkan gigi bongsu yang bermasalah.
Selepas prosedur pembedahan selesai, doktor akan menyarakankan pesakit untuk berehat di rumah selama 2 ke 3 hari dan perlu mengelakkan aktiviti berat dan menjaga pemakanan supaya cepat sembuh.
Sumber : Klinik Pergigian Dr Farhana Temerloh & Jengka
7. Gigi Perlu Dijaga Selepas Dicabut
Selepas gigi bongsu dicabut, elakkan makan makanan keras, manis dan melekit serta pastikan kawasan tersebut bersih bagi mengelakkan jangkitan.
Ini bagi memastikan gusi dapat tertutup dalam tempoh seminggu. Selepas gigi bongsu dibuang, anda mungkin dapati pipi akan membengkak.
Jangan risau kerana bengkak akan susut selepas beberapa hari dan bahagian gusi yang dibedah akan pulih sepenuhnya dalam masa sebulan.

Kos Cabut Gigi Bongsu Di Klinik Gigi Malaysia
Pakar bedah maksilofasial biasanya akan melakukan pencabutan gigi bongsu. Pakar gigi ini telah menjalani latihan tambahan dan diperakui untuk mengendalikan ubat bius umum sekiranya diperlukan.
Beberapa faktor boleh mempengaruhi kos prosedur anda, termasuk kewujudan dan jenis himpitan gigi, sama ada ubat bius diperlukan dan tempat anda tinggal. Menurut Kementerian Kesihatan Malaysia, kos pencabutan gigi bongsu yang biasa di klinik kerajaan ialah:

RM15 sebatang< untuk pencabutan gigi bongsu yang mudah di mana gigi meletus sepenuhnya dengan akar yang ringkas dengan hanya menggunakan ubat bius setempat.
RM50 sebatang untuk pencabutan gigi bongsu terhimpit dengan hanya menggunakan ubat bius setempat. Jenis himpitan boleh mempengaruhi harga, jadi mencabut gigi yang meletus separa lebih murah daripada himpitan tulang penuh di mana gigi itu tertanam sepenuhnya di dalam tulang rahang.

Kos lain yang perlu dipertimbangkan termasuk sinar-x gigi, juga dikenali sebagai radiograf, yang menelan kos purata sekitar RM10.
Pemeriksaan awal dan susulan anda juga mungkin melibatkan kos, yang secara purata sekitar RM5 bagi setiap janji temu, menurut Kementerian Kesihatan Malaysia.
Harga di klinik swasta pula selalunya lebih mahal. Anda boleh rujuk melalui screenshot komen-komen mereka yang pernah membuat cabutan atau pembedahan di bawah ini.

Sakit Gigi Bongsu Boleh Diatasi, Dapatkan Nasihat Doktor Gigi Ya!
Jangan panik dahulu jika gigi bongsu anda mula rasa sakit.
Dapatkan nasihat daripada doktor gigi terlebih dahulu. Anda juga tidak digalakkan untuk bergantung pada rawatan dari rumah semata- mata bagi masalah gigi bongsu kerana rawatan tersebut hanya bersifat sementara.
Pemeriksaan dan rawatan gigi oleh doktor berpengalaman adalah penting bagi memastikan kesihatan gigi terjamin
dan mengelakkan risiko komplikasi pada masa akan datang.
Sumber rujukan :

https://www.bharian.com.my/wanita/sihat/2019/03/538321/geraham-bongsu-menyakitkan-sukar-makan-ganggu-kesihatan
https://www.thejamesclinic.com/blog/how-to-relieve-wisdom-tooth-pain/
https://www.dentalhealth.org/wisdom-teeth
https://www.colgate.com/ms-my/oral-health/wisdom-teeth/what-will-tooth-extraction-cost
Sumber gambar : Pergigian Pusat Sejahtera USM


Anak Asyik Sakit Kaki Waktu Malam, Ini 5 Perkara Anda Kena Tahu Tentang ‘Growing Pains’

“Kenapa sakit kaki ni? Rasa sakit tu macam mana? Sakitnya dekat mana? Mari Mama bubuh minyak ya…”
Bila anak mengadu sakit kaki, ibu ayah mungkin pelik sebab simptomnya dah macam orang tua pula. Bukannya sebab jatuh atau berjalan terlalu lama. Tapi tanpa sebab tertentu, asyik mengadu sakit kaki – terutamanya pada waktu malam.

Jika ini yang sedang berlaku pada anda, kemungkinan besar anak anda sedang dalam fasa tumbesaran. Bagi sesetengah kanak-kanak, mereka akan mengalami simptom yang dikenali sebagai ‘growing pains’.
Mari ketahui lebih lanjut tentangnya.

5 Perkara Ibu Ayah Kena Tahu Tentang ‘Growing Pains’
1. Ia Adalah Normal
Menurut KidsHealth.com, ‘growing pains’ ini bukanlah sejenis penyakit dan ia tidak perlu dirisaukan. Lazimnya simptom ini berlaku pada anak berusia antara 3 tahun hingga 12 tahun.

‘Growing pains’ ini boleh membuatkan anak berasa sakit pada kaki, lebih-lebih lagi pada bahagian depan paha, betis, belakang lutut dan keting. Ia juga biasanya melibatkan kedua-dua belah kaki.

2. Punca
Punca kesakitan ini masih tidak diketahui secara tepat. Namun menurut NHS Choices, tiada bukti saintifik yang menunjukkan proses tumbesaran menyebabkan kesakitan. Sebab itulah ada doktor yang lebih selesa menggunakan istilah ‘recurrent nocturnal limb pain in children’.
‘Growing pains’ juga lebih kerap berlaku pada kanak-kanak yang aktif serta kanak-kanak dengan sendi yang longgar dan fleksibel (joint hypermobility). Ia juga biasanya diwarisi daripada keluarga.
Foto Kredit: redhoundstudio.com
3. Bagaimanakah Rasa Sakit Yang Dialami Oleh Anak?
Kesakitan yang dirasakan adalah seperti cramp pada otot. Namun, ia tidak menunjukkan sebarang tanda lain yang boleh dilihat seperti lebam, kemerahan atau infeksi. Kesakitan ini juga sepatutnya tidak mempengaruhi cara anak berjalan.
‘Growing pains’ biasanya bermula sebelum waktu tidur. Walaupun kadangkala anak boleh masuk tidur tanpa sebarang masalah, tapi kesakitan juga boleh berlaku ketika mereka tidur hingga menyebabkan anak terjaga.

4. Bilakah ‘Growing Pains’ Akan Berhenti?
Pakar mendapati bahawa kesakitan ini akan berhenti apabila kanak-kanak tidak lagi mengalami ‘growth spurt’. Ini bermaksud simptom ini tidak lagi berlaku apabila anak mencecah usia remaja iaitu sekitar usia 13 tahun.
Foto Kredit: wildash.london
5. Cara Membantu Anak Mengurangi Rasa Sakit
Cara yang paling berkesan adalah dengan memberikan urutan dan menyapukan minyak yang sesuai untuk anak.
Lakukan sedikit regangan seperti meluruskan kaki anak atau melipatkannya agar otot dapat meregang dan menegang.
Selain itu, boleh juga membuat tuaman panas dengan menggunakan ‘heating pad’ pada bahagian yang sakit. Kedua-dua cara ini dapat melegakan rasa sakit yang dialami akibat ‘growing pains’.
Foto Kredit: ccgs.org
Patutkah Berjumpa Doktor?
Kebiasaannya kondisi ini bukanlah suatu keadaan serius. Namun, anda boleh mendapatkan pandangan doktor sekiranya rasa sakit kaki yang dialami oleh anak disertai dengan beberapa kondisi lain seperti:

sakit kaki yang terlalu kerap – berlaku setiap malam dan turut berlaku pada waktu siang
sakit pada sebelah kaki sahaja
bengkak, kemerahan atau lebam
demam
kurang selera makan
berjalan tempang / terhincut-hincut
enggan berjalan

Semua simptom ini perlu dirujuk kepada doktor kerana ia mungkin berkait dengan penyakit lain yang lebih serius.
Jadi, ibu ayah perlulah peka dan ambil tahu tentang ‘growing pains’ yang berlaku pada anak-anak ya. Tak salah manjakan mereka dengan urutan sekali-sekala, kan?

*Rujukan: NHS Choices, Kids Health, Root Of Science


Bukan Sebab Kolesterol, Tapi Ini Sebenarnya Punca Sakit Kepala Lepas Makan Daging…

Menjelang musim Syawal ini, hidangan daging telah menjadi juadah wajib ada di setiap rumah. Pergilah ziarah ke mana-mana rumah pun, pasti menjumpai daging sama ada rendang ataupun gulai. Tapi masalahnya, apabila terlalu banyak makan daging, pasti kita akan berasa sakit kepala.
Ramai kaitkan sakit kepala lepas makan daging ini dengan kolesterol naik tapi tahukah anda sebenarnya ada punca lain. Ada juga mengatakan tekanan darah naik tapi jawapannya adalah pada keadaan daging itu. Jadi, tanpa buang masa ikuti perkongsian penulis mengenai punca sakit kepala lepas makan daging!

Baca juga: Buntu Apa Nak Masak Selain Ayam Dan Ikan? Cuba 5 Resipi Daging Ini, ‘Confirm’ Tak Menyesal!
PUNCA SAKIT KEPALA LEPAS MAKAN DAGING, BUKAN SEBAB KOLESTEROL
1. KETAHANAN BADAN YANG BERBEZA

Setiap manusia mempunyai ketahanan badan yang berbeza. Disebabkan itu, ada orang yang tidak langsung mempunyai masalah apabila makan daging dalam kuantiti yang banyak. Ini kerana mereka mempunyai perut yang tahap sensitif dan alahannya rendah.
Ada juga orang yang memiliki perut sangat sensitif. Walaupun hanya makan daging satu sudu kecil, mereka dah boleh mengalami sakit kepala yang melampau! Ada yang sampai berguling-guling sedangkan kawan sebelah makan daging berketul-ketul tapi tiada kesan pada dirinya.
Ada juga kes di mana kulit kemerahan disebabkan oleh ekzema yang berpunca daripada daging. Apabila situasi seperti ini berlaku, individu akan menjadi trauma untuk makan hidangan daging di masa akan datang.

2. FAKTOR DAGING

Alahan Tyramine

Tyramine merupakan bahan saraf yang terhasil jika makanan terdedah dalam tempoh masa yang lama. Tyramine boleh membuatkan tekanan darah meningkat dan selanjutnya individu akan mengalami migrain.
Contoh makanan tinggi tyramine adalah daging lama, cheese lama, organ hati ayam, pisang, koko dan coklat. Untuk pengetahuan anda, semakin lama makanan terdedah, maka makin tinggilah kandungan tyraminenya. Tambahan, lebih banyak anda makan makanan ini, maka lebih tinggi risiko untuk mengalami sakit kepala.

Alahan Histamin

Jika anda mengambil makanan tinggi bahan saraf semulajadi histamin, badan akan menjadi lebih sensitif. Kesannya, individu yang mempunyai ekzema akan menghadapi kulit kemerahan manakala mereka yang ada angin GERD akan kerap sendawa dan kentut berpanjangan. Malah, migrain menjadi lebih teruk.
Dari segi Sains, bahan kimia dan logam berat yang terkandung dalam makanan haiwan ini boleh mengacau hormon serta meningkatkan histamin dalam badan haiwan tersebut. Kesannya akan dialami oleh individu yang makan haiwan ini.
Kesimpulannya, daging memang memiliki bahan kimia semulajadi yang boleh menyebabkan reaksi alahan. Boleh makan daging, namun anda perlulah mengawal kuantiti pengambilan supaya tidak mengalami sakit kepala yang teruk. Disarankan supaya anda makan daging segar organik jenis free range iaitu lembu kampung yang hanya makan rumput di tepi sawah.
Sumber: Facebook Hafiz Sulaiman Guru Ekzema & Alahan & Lima minit


Baru Tahu Ada Perbezaan Antara Sakit Kepala & Migrain, Ingatkan Sama!

“Sakit kepala dengan migrain sama ke?”
Sakit kepala biasanya berlaku disebabkan oleh stres, kurang tidur, pemakanan yang tidak sihat dan terlebih pengambilan kafein.

Migrain pula adalah bersifat episodik. Sakit yang dirasakan hanya di bahagian tertentu kepala, berdenyut, menyebabkan rasa loya, sensitif kepada cahaya, bunyi dan bau.
Baca juga: Syahwat Dari Belakang? AWAS, Ini Risiko & Bahayanya, Jangan Dibuat Main!

SAKIT KEPALA & MIGRAIN SAMA KE? INI JAWAPANNYA

Terdapat 3 jenis sakit kepala iaitu:
1. SAKIT KEPALA STRES
Kesakitan akibat sakit kepala stres biasanya bermula di belakang dan merebak ke bahagian hadapan kepala. Keletihan, stres dan kelaparan sering menjadi punca sakit kepala.
2. SAKIT KEPALA SINUS
Ia disebabkan oleh bengkak pada saluran sinus, mengakibatkan sakit di belakang pipi, hidung dan mata. Kesakitan yang paling teruk adalah ketika bangun pagi.
3. SAKIT KEPALA CLUSTER
Ini bermakna ia boleh berlaku setiap hari (biasanya pada masa yang sama) akibat pembebasan serotonin dan histamin.
FASA MIGRAIN
Berbeza pula dengan migrain kerana terdapat beberapa fasa. Namun tidak semua orang mengalami migrain dengan setiap satu fasa tersebut.
– FASA PRODROME
Kadang-kadang dipanggil fasa pra-sakit kepala, peringkat ini mempunyai gejala tidak menyakitkan dan hanya berlaku beberapa jam sahaja. Ini termasuk perubahan mood dan selera makan.
– FASA AURA
Aura merujuk kepada gangguan deria yang berlaku sebelum atau semasa migrain. Aura boleh menjejaskan penglihatan, sentuhan atau pertuturan seseorang.
– FASA SAKIT KEPALA
Aktiviti fizikal, pendedahan kepada cahaya, bunyi dan bau boleh menyebabkan migrain bertambah teruk.
– FASA POSTDROMAL
Fasa terakhir adalah apabila rasa sakit telah berkurangan. Biasanya, anda mungkin akan berasa letih dan tidak sihat semasa fasa ini.
PUNCA BERLAKUNYA

Antara punca migrain adalah:

Peralihan hormon
Alahan
Sejarah keluarga dan genetik
Persekitaran

Manakala, sakit kepala boleh berlaku  disebabkan oleh:

Stres
Ketegangan otot
Masalah gigi atau rahang
Diet
Masalah mata
Ubat-ubatan
Bunyi bising

Dapatkan rawatan doktor sekiranya sakit berpanjangan sehingga mengganggu aktiviti harian anda. Jangan biarkan.
Baca juga: Ini 15 Pengganti Gula Selain Madu, Memang Bagus Untuk Kesihatan
Sumber: Penn Medicine, Better Health & TikTok Dr Yusuf


Hanya Dengan Minum Air Boleh Hilangkan Sakit Kepala? Macam Mustahil Tapi Ini Caranya!

“Sakitnya kepala aku ni..orang cakap kalau sakit kepala minum air je dah sembuh?”
Peritnya rasa apabila mengalami sakit kepala secara tiba-tiba. Nak makan pun tak lalu, nak buat kerja pun tak larat dan nak bercakap dengan orang pun hilang ‘mood’. Hal ini kerana, anda mungkin kekurangan kandungan air dalam badan dan berhadapan dengan beberapa jenis sakit kepala, antaranya, migraine, sinus headache dan tension headache.

Jadi, penting untuk anda tahu bahawa dengan minum air yang cukup, anda sebenarnya boleh rawat masalah sakit kepala ini dengan sendiri!
Baca juga: Rasa Macam Nak Mati Bila Di Tempat Sempit, Rupanya Claustrophobia Sejenis Penyakit Mental

HILANGKAN SAKIT KEPALA MINUM AIR DENGAN CUKUP, BERKESAN!

Berikut merupakan beberapa jenis sakit kepala yang anda mungkin alami:
1.Tension headache – Sakit kepala jenis ketegangan (TTH) secara amnya adalah sakit ringan hingga sederhana yang sering digambarkan sebagai rasa seperti tali ketat di sekeliling kepala.
2.Migraine– Sakit kepala yang boleh menyebabkan sakit berdenyut teruk atau sensasi berdenyut, biasanya pada sebelah kepala.
3.Cluster headache– Sakit kepala berkelompok atau kluster biasanya menyedarkan anda pada tengah malam dengan rasa sakit yang teruk di dalam atau di sekitar sebelah mata di sebelah kepala anda.
4.Post-traumatic headache – sakit kepala selepas trauma ditakrifkan sebagai sakit kepala sekunder yang timbul dalam masa tujuh hari selepas trauma atau kecederaan, atau dalam masa tujuh hari selepas kesedaran pulih, atau dalam masa tujuh hari selepas pulih.
5.Medication overuse– Sakit kepala yang berlebihan menggunakan ubat — juga dikenali sebagai sakit kepala rebound — disebabkan oleh penggunaan ubat jangka panjang untuk merawat sakit kepala seperti migrain.
6.Sinus headache – Sakit kepala sinus adalah sakit kepala yang mungkin terasa seperti jangkitan pada sinus (sinusitis). Anda mungkin merasakan tekanan di sekeliling mata, pipi dan dahi.
YA MINUM AIR BOLEH KURANGKAN SAKIT KEPALA

Ramai yang mengatakan bahawa mereka akan kerap sakit kepala apabila kurang minum air dan tertanya-tanya adakah kandungan air yang cukup boleh mengurangkan sakit kepala. Ya, minum air boleh membantu mengurangkan sakit kepala.
Menurut perkongsian Twitter dari pakar diet Dilla.Nur, dehidrasi adalah punca biasa sakit kepala, dan air minuman boleh membantu mengurangkan masalah ini. Apabila mengalami dehidrasi, tisu di otak kita boleh mengecut dan terkeluar dari tengkorak, yang membawa kepada kesakitan dan ketidakselesaan.
Minum air boleh membantu meningkatkan aliran darah dan oksigen ke otak, yang boleh mengurangkan gejala sakit kepala.
Selain itu, air minuman boleh membantu membuang toksin dan mengurangkan keradangan, yang juga boleh menyumbang kepada melegakan sakit kepala.
Tetapi penting untuk ambil perhatian bahawa sesetengah sakit kepala mungkin mempunyai punca lain dan mungkin tidak dapat diatasi dengan hanya meminum air, tetapi meningkatkan pengambilan air adalah cara yang mudah untuk membantu mencegah dan mengurangkan beberapa jenis sakit kepala.
*Jadi, kalau selepas ini anda kerap sakit kepala ketahuilah bahawa badan anda kekurangan air. Bila kekurangan air dan sakit kepala, muka pun masam sahaja seharian bukan?
Sumber: Twitter @dilla.nur


Kepala Kerap Sakit Di Sebelah Kiri, Ambil Tahu Punca Ini

Sakit kepala sebelah kiri boleh menjadi petunjuk kepada masalah kesihatan sebenar. Walaupun ia agak sukar untuk mengetahui punca sebenar sakit kepala itu terjadi.
Namun, dengan mengetahui lokasi sakit kepala yang berlaku boleh menjadi satu petunjuk untuk mengetahui masalah sebenar yang berlaku. Oleh itu, buat makluman pembaca artikel ini akan menerokai maklumat simptom, punca dan rawatan untuk sakit kepala di sebelah kiri. Mari teruskan pembacaan!

Baca juga: Jangan Buat Main & Dibiarkan Sahaja Mata Kering, Boleh Ada Komplikasi Tau!
SAKIT KEPALA SEBELAH KIRI

Sekitar 50% orang dewasa di seluruh dunia mengalami gangguan sakit kepala. Secara amnya, doktor mengklasifikasikan sakit kepala sebagai “utama” atau “sekunder.”

Bagi seseorang yang mengalami sakit kepala primer, gejala utamanya adalah berasa sakit. Sakit kepala sekunder pula berpunca daripada masalah kesihatan lain, seperti:

tumor otak
strok
jangkitan

Sakit kepala yang timbul boleh berlaku di mana-mana lokasi, termasuk sebelah kiri.
PUNCA SAKIT KEPALA SEBELAH KIRI
Sakit kepala di sebelah kiri boleh menyebabkan kesakitan secara umum atau di tempat tertentu, seperti di belakang mata kiri. Memahami puncanya boleh membantu seseorang merawat kesakitan dengan berkesan.
1. MIGRAIN
Migrain boleh menyebabkan sakit kepala pada level sederhana hingga teruk di sebelah kiri. Sakit kepala migrain rasa berdenyut dan lebih teruk di sebelah bahagian.
Kesakitan mungkin bermula di sekitar mata atau pelipis, kemudian merebak ke seluruh kepala. Beberapa gejala migrain lain termasuk lah:

penglihatan berubah kabur
pening dan muntah
sensitif yang melampau kepada bunyi, cahaya, sentuhan atau bau
kebas atau rasa kesemutan di muka atau bahagian kaki

Migrain biasanya berlangsung selama 4–72 jam. Anda perlu berbaring di dalam bilik yang gelap dan berehat sehingga gejala hilang.
Migrain boleh dicetuskan oleh:

Tekanan.
Makanan tertentu seperti alkohol, keju dan coklat.
Tidur terlalu banyak atau terlalu sedikit.
Cahaya terlampau terang.
Bau kuat seperti minyak wangi.

2. SAKIT KEPALA BERKELOMPOK

Sakit kepala berkelompok boleh menyebabkan sakit teruk pada sebelah kepala yang selalunya berlaku di sekeliling mata. Kesakitan boleh menjadi sangat teruk dan mungkin terasa tajam, terbakar atau menusuk.
Apabila berlaku, ia cenderung timbul dalam selama 4-12 minggu, kemudian berhenti dan akan berlaku selama beberapa tahun. Sakit kepala berkelompok selalunya pada bahagian yang sama setiap kali rasa sakit.
Ciri umum termasuk:

Sakit di belakang sebelah mata, satu pelipis, atau sebelah dahi.
Ia bermula pada waktu malam, biasanya 1-2 jam selepas tidur.
Rasa sakit yang memuncak selepas 5-10 minit.
Kesakitan teruk yang berlangsung 30-60 minit.
Sakit kurang sengit yang mungkin berterusan sehingga 3 jam.

Gejala yang berkaitan termasuk:

hidung tersumbat atau berair.
Kelopak mata yang terkulai.
Berair dan kemerahan pada sebelah mata.
Muka memerah atau berpeluh.

Sakit kepala ini dipercayai melibatkan bahagian otak yang dipanggil hipotalamus.
3. CERVICOGENIC
Sakit kepala jenis ini boleh disebabkan oleh kecederaan pada leher, seperti whiplash atau arthritis atau perubahan lain pada vertebra di bahagian atas tulang belakang.
Ia boleh menyebabkan:

Kesakitan sederhana hingga teruk yang bermula di leher dan merebak ke mata dan bahagian sebelah muka.
Leher kaku dan julat pergerakan yang berkurangan
Sakit di sekitar mata, leher, bahu, dan lengan
Loya
Penglihatan kabur
Sensitiviti kepada cahaya dan bunyi

Suntikan steroid dan ubat anti-radang bukan steroid, seperti ibuprofen (Advil), boleh membantu menguruskan kesakitan. Dengan rawatan, sakit kepala servikogenik sepatutnya hilang dalam masa 3 bulan walaupun ia mungkin berulang.
PUNCA-PUNCA LAIN:

Vaskulitis
Aneurisme otak

RAWATAN
Ramai orang boleh merawat sendiri sakit kepala dengan ubat tanpa preskripsi dan rehat. Anda juga boleh lakukan beberapa langkah berikut yang boleh membantu mencegah beberapa jenis sakit kepala:

Menguruskan atau menjauhkan diri dari tekanan.
Mempunyai pola tidur yang teratur.
Mengelakkan trigger yang dikenal pasti sakit kepala.

Doktor mungkin memberikan ubat penahan sakit yang lebih kuat untuk kesakitan yang teruk.
KESIMPULAN
Sakit kepala di sebelah kiri mungkin disebabkan oleh migrain, vaskulitis, sakit kepala kelompok atau jenis lain. Selalunya, seseorang boleh merawat sakit kepala di rumah dengan ubat-ubatan tanpa preskripsi dan berehat.
Walau bagaimanapun, jika sakit kepala berlaku dengan penglihatan kabur, loya, atau sebarang gejala lain yang menyebabkan kebimbangan, dapatkan rawatan perubatan.
Malah, sekiranya seseorang mengalami sakit kepala teruk secara tiba-tiba dan lemah pada satu sisi badan atau kekeliruan, mereka memerlukan rawatan kecemasan.
Sumber: Medical News Today


Sakit Pergelangan Tangan & Ibu Jari, 5 Perkara Tentang DeQuervain’s Tenosynovitis Mama Perlu Tahu

Walaupun jarang kita dengar orang sebut tentang DeQuervain’s tenosynovitis, tapi rupanya ramai ibu yang baru melahirkan mengalami kondisi ini tanpa disedari. Ia melibatkan rasa sakit pada pergelangan tangan, terutamanya ketika menggerakkan ibu jari atau mendukung bayi.
Sindrom yang disebabkan oleh keradangan pada tendon di ibu jari ini sering dikaitkan dengan simptom selepas bersalin dan ia kadangkala turut digelar ‘new mom’s syndrome’ atau ‘Mommy Thumb’, seperti yang dilaporkan dalam The New York Times.

Berikut adalah beberapa perkara yang anda perlu tahu tentang DeQuervain’s Tenosynovitis:
5 Perkara Ibu Perlu Tahu Tentang DeQuervain’s Tenosynovitis
1. Punca Ia Berlaku
Beberapa faktor boleh menjadi punca keradangan DeQuervain’s Tenosynovitis, antaranya hormon yang turun naik atau pengumpulan cecair dalam tubuh semasa kehamilan. Walaubagaimanapun, kemungkinan yang paling besar adalah disebabkan proses mengangkat dan menggunakan tangan yang terlalu kerap (over-used).

Proses berulang ini memberi tekanan pada otot yang berfungsi menggerakkan ibu jari, iaitu tendon.

Posisi mengangkat atau mendukung bayi yang salah juga boleh menyebabkan bengkak menjadi lebih teruk pada bahagian tendon sehingga ke tulang pada pergelangan tangan.
Foto Kredit: webMD.com
2. Bila Ia Berlaku
Walaupun kondisi ini boleh berlaku pada sesiapa saja dan pada bila-bila masa, ia kerap berlaku pada wanita selepas bersalin – iaitu kira-kira 2 hingga 3 minggu selepas melahirkan. Biasalah, bila berpantang memang kita kerap mendukung bayi, sampai sambil tidur pun boleh dukung bayi, kan?
Di samping itu, ia lazimnya melibatkan tangan yang lebih dominan. Maksudnya, jika anda seorang kidal, anda akan sakit pada tangan kiri dan begitu juga sebaliknya.
Foto Kredit: romper.com
3. Simptom DeQuervain’s Tenosynovitis
Antara simptom DeQuervain’s Tenosynovitis

Rasa sakit yang dirasai pada bahagian ibu jari adalah simptom utama penyakit ini. Rasa sakit mungkin akan datang perlahan-lahan atau secara mendadak. Malah, sakit ini mungkin boleh terasa hingga ke bahagian awal lengan (antara siku dan pergelangan tangan).
Rasa sakit selalunya menjadi lebih teruk apabila tangan dan ibu jari digunakan terutamanya ketika menggenggam objek atau memusingkan pergelangan tangan.
Terdapat bunyi ketikan atau sensasi yang dirasakan apabila ibujari digerakkan.
Bengkak pada bahagian pergelangan tangan yang berhampiran dengan ibu jari.

4. Adakah Ia Serius?
Untuk menentukan sama ada seseorang mengalami DeQuervain’s Tenosynovitis, doktor mungkin akan menjalankan Ujian Finkelstein. Dalam ujian ini, anda akan diminta menggenggam tangan dengan memposisikan ibu jari berada di dalam genggaman. Ibu jari ini kemudiannya perlu dibengkokkan ke arah jari kelingking. Jika rasa sakit semakin teruk, maka anda mungkin mengalami DeQuervain’s Tenosynovitis.
Tahap kesakitan akan didiagnos oleh doktor berdasarkan pemeriksaan fizikal dan laporan oleh pesakit.
Foto Kredit: ortopedia.blog.br
5. Cara Mengatasi / Rawatan
Terdapat beberapa cara untuk mengatasi rasa sakit akibat DeQuervain’s Tenosynovitis, antaranya:

Tindakan pertama yang perlu diambil adalah memastikan bahawa anda mendukung bayi anda dengan betul. Perhatikan bahagian pergelangan tangan supaya ia berada dalam keadaan lurus semasa mendukung atau mengangkat bayi.
Gunakan alat penggendong / baby carrier / stroller sekiranya anda keluar membawa bayi supaya tangan anda tidak terlalu letih untuk mendukungnya.
Sekiranya rasa sakit tidak begitu kuat, anda boleh menggunakan tuaman ais pada bahagian tersebut.
Sedikit gerakan tangan atau senaman boleh dilakukan seperti dalam gambar rajah di bawah

Foto Kredit: summitmedicalgroup.com

Jika perlu, anda boleh menggunakan brace atau wrist support pada tangan yang sakit.
Jika masih belum lega, terdapat juga ubat tahan sakit dan anti-radang yang boleh dipreskripsikan. Namun, jangan lupa beritahu doktor sekiranya anda menyusu badan.
Andainya keradangan ini berada tahap yang teruk, suntikan ubat anti-radang seperti cortisone akan diberikan.
Akhir sekali, jika kesakitan masih teruk, pembedahan akan dilakukan pada bahagian tendon tersebut.

Jangan Abaikan Kesakitan
Memang betul, dalam sesetengah kes, rasa sakit ini akan menghilang dengan sendirinya. Ia selalu berlaku apabila ibu mengurangkan aktiviti berat seperti mendukung bayi. Namun ada kalanya simptom ini akan menjadi lebih teruk dan kronik apabila dibiarkan tanpa pemeriksaan dan rawatan. Bahkan, ia boleh berulang pada masa akan datang walaupun telah sembuh sepenuhnya.
Jadi, jangan abaikan rasa sakit yang dirasai, terutamanya jika anda berasa sakit yang amat kuat dan tajam serta mengesan bengkakan pada bahagian pergelangan tangan. Dengan rawatan awal, lebih tinggi peluang untuk disembuhkan dengan mudah dan dalam masa yang cepat.


Cegah ‘Surpine Hypotension Syndrome’, Ibu Elak Tidur Terlentang Selepas 20 Minggu Kehamilan

Bukankah apabila perut semakin membesar, makin sukar untuk mendapatkan tidur yang lena? Semua posisi rasa serba tak kena. Begitulah payahnya hendak mendapatkan posisi tidur ibu mengandung yang selesa. Berpusing-pusing dibuatnya! Kadang-kadang sampai pagi pun tak jumpa lagi posisi yang sebaiknya.
Jadi, doktor sakit puan berkongsikan informasi kepada orang ramai khususnya buat ibu hamil supaya elak untuk tidur terlentang selepas 20 minggu kehamilan. Sebenarnya, anda boleh elakkan tekanan darah rendah berlaku dengan tidak tidur terlentang semasa hamil.

JANGAN TIDUR TERLENTANG SELEPAS 20 MINGGU KEHAMILAN

Setiap ibu hamil yang datang berjumpa saya di klinik akan diberikan maklumat jangan tidur terlentang di atas belakang selepas 20 minggu kehamilan. Sebabnya ialah untuk mencegah ‘Supine hypotension syndrome.’

Bila ibu hamil berbaring terlentang di atas belakang, di dalam 1 dalam 10 ibu, kedudukan ini menyebabkan rahim yang yang berat tertekan di atas saluran darah besar ibu yang berada di belakang rahim. Saluran darah ini ialah Inferior Vena Cava (IVC) yang membawa darah balik ke jantung dari bahagian bawah badan ibu. Sila lihat gambar 1.

Jika IVC tertekan, ia boleh menyekat pengaliran darah kembali ke arah jantung ibu. Akibatnya kurang darah dipamkan keluar daripada jantung dan ini menyebabkan tekanan darah ibu menjadi rendah.
Jika tekanan darah ibu menjadi terlalu rendah, ada kemungkinan ini boleh menganggu pengaliran darah beroksigen ke rahim dan uri ibu, dan boleh mengganggu bekalan oxygen yang diperlukan oleh janin. Kajian perubatan menunjukkan yang ibu yang tidur berbaring terlentang di atas belakang boleh meninggikan risiko kematian janin 3.7 kali ganda. Risiko sebenarnya stillbirth (kelahiran mati) ialah 1 dalam 1000 pada 40 minggu kehamilan. Jadi, kalau 3 kali ganda lagi tinggi, ini menjadi 3 dalam 1000 kelahiran.
Tetapi, kebanyakan ibu hamil dengan sendirinya akan mengalih kedudukan jika tekanan darah menjadi terlalu rendah sebab tidak sedap badan, tiba-tiba rasa loya nak muntah, pening-pening dan akan dengan sendirinya akan merasa lebih selesa mengubah kedudukan ke mengiring bila tidur.
TAK BENARKAN IBU BARING TERLENTANG SEMASA ULTRASOUND

Saya selalu buat Ultrasound scan ibu dalam kedudukan berbaring tetapi meninggikan sedikit bahagian kepala. Saya tidak membenarkan ibu hamil baring terlentang semasa saya buat Ultrasound scan. Selagi ibu merasa selesa, saya tahu tak ada supine hypotension syndrome. Kadangkala saya melihat tiba-tiba ibu merasa loya dan hendak muntah, maka saya akan cepat-cepat menyuruh ibu mengiring ke sebelah kiri dan ibu akan dengan segeranya berhenti rasa loya atau pening-pening.
Bila ibu masuk ke wad untuk bersalin pun saya tak benarkan ibu hamil baring terlentang di atas belakang. Tinggi kan kedudukan kepala atau baring mengiring.
Bila kami membuat pembedahan Caesar, kami juga tidak membenarkan ibu berbaring terlentang. Katil itu sentiasa dalam keadaan mengiring ke kiri sedikit (45 degree tilt). Saya pula membuat pembedahan Caesar dari sebelah kanan ibu, ibu mengiring sedikit ke sebelah kiri tu ada kebaikanya untuk pembedah juga, kerana air ketuban mengalir sebelah kiri membasahkan ‘pembantu pembedah’ dan saya tak dibasahi air ketuban.
Ramai ibu mengadu kepada saya yang mereka ‘tak selesa tidur dan tak cukup tidur’. Salah satu sebab jugalah ‘heartburn’ ‘reflux’ keperihan di ulu hati atau dada akibat acid di dalam perut yang keluar balik ke bahagian kerongkong. Bila ibu-ibu ini mengadu, saya tahu ibu-ibu ini tidak akan berbaring dengan terlentang di atas belakang bila tidur. Saya bagi nasihat tinggikan kepala dengan tiga empat bantal dan mengiring sedikit untuk mengelak heartburn, makan sikit-sikit tetapi dengan kerap dan jangan makan sebelum tidur. Kalau tak tahan juga, ada ubat yang boleh mengurangkan acid di dalam perut.

Ada hikmah juga dapat heartburn ni. Bagus tu. Ia mengelakkan ibu daripada tidur berbaring terlentang di atas belakang.
P/S:
1) Jika anda memang ada tekanan rendah secara semulajadi, saya tidak pernah bimbang. Memang tekanan darah akan menjadi lebih rendah semasa hamil, tetapi ini tidak memberikan kesan yang sama dengan jika saluran IVC tertekan semasa anda baring terlentang sebab ini mengganggu pengaliran darah pulang kembali ke jantung.
2) Jangan juga samakan tekanan darah rendah (blood pressure) dengan kekurangan darah Haemoglobin (Hb) yang disebabkan oleh kekurangan zat besi (iron deficiency anaemia). Ramai ibu hamil dalam kelab-kelab ibu di media sosial keliru dan membuat kesalahan memberi nasihat yang salah kepada ibu lain menyatakan kalau tekanan darah rendah, makan zat besi dan kemudian datang pula penjual produk makcik bawang menjual produk. Saya pun tepek hidung banyak kali sampai penyet. Nak tanya soalan perubatan, tanyalah doktor anda di klinik, jangan tanya di kelab-kelab media sosial.
Terima kasih.
Sumber : Dr Imelda Balchin, Consultant Obstetrics & Gynaecology, Subspecialist in Maternal & Fetal Medicine, KPJ Damansara Specialist Hospital.


Aduh Tiba-Tiba Sakit Perut Ketika Hamil, Ia Bukan Sebab Kontraksi Sahaja, Bahaya Mommies Tak Tahu!

Sakit perut ketika hamil adalah perkara normal yang berlaku ketika awal atau penghujung kehamilan. Keadaan ini menyebabkan ibu tidak selesa dan tidak dapat melakukan kerja lain kerana risau akan mendatangkan bahaya kepada bayi dalam kandungan.
Jika sakit perut berlaku di penghujung kehamilan, rata-rata beranggapan itu merupakan tanda kontraksi. Namun, ada beberapa punca lain yang ibu perlu tahu sekirannya mengalami sakit perut ketika hamil. Bahaya atau tidak?

Baca juga: Lepas 3 Hari Bersalin Dah Minum Ais Coklat, Doktor Ini Kongsi Sebab Pilih ‘Pantang Moden’
SAKIT PERUT KETIKA HAMIL BUKAN SEBAB KONTRAKSI SAHAJA

1. PERUT BERANGIN

Perut berangin berlaku kerana peningkatan kadar hormon progestron semasa hamil. Semakin banyak hormon ini keluar, semakin lambat saluran pencernaan bekerja di dalam usus besar.
Jadi, untuk mengelakkan perut rasa tidak selesa, pastikan ibu minum lebih banyak air kosong, makan makanan kaya serat dan bersenam.
Elak makanan yang menghasilkan gas seperti minuman bergas, makanan pedas, makanan bergoreng, produk tenusu dan sayur-sayuran seperti kubis, bawang dan kekacang.
2. SAKIT BELAKANG
Selain kontraksi, sakit belakang juga boleh menyebabkan si ibu mengalami sakit perut yang teruk ketika hami. Ini kerana ligamen dalam badan secara semula jadi menjadi lembut  dan menyebabkan tekanan di bahagian sendi dan pelvis.
3. KEDUDUKAN TIDUR YANG SALAH
Apabila kehamilan semakin meningkat dan saiz rahim membesar, ini akan membuatkan anda tidak selesa untuk tidur di atas katil. Kedudukan tidur yang salah boleh menyebabkan sakit perut semasa hamil lebih-lebih lagi sekiranya tidur secara telentang.
Ibu dinasihatkan untuk tidur mengiring ke kiri kerana ia boleh membantu darah mengalir ke janin dan meningkatkan fungsi buah pinggang.
4. STRES
Stres semasa hamil merupakan perkara biasa kerana banyak perubahan berlaku dalam hidup. Tahap stres yang tinggi dan berterusan untuk masa yang lama boleh menyebabkan ibu sakit perut.
Hal ini kerana, semasa stres hormon dan neurotransmitter dilepaskan dalam badan. Ini boleh memberi kesan negatif kepada pergerakan usus. Selain itu, stres boleh menjejaskan keseimbangan bakteria dalam usus sehingga menyebabkan ketidakselesaan perut.
Selain itu, stres juga boleh menjejaskan kesihatan ibu seperti tekanan darah tinggi dan penyakit jantung. Semasa mengandung, stres boleh meningkatkan peluang untuk melahirkan bayi pramatang (lahir sebelum 37 minggu kehamilan) atau kurang berat badan (berat kurang daripada 5 paun, 8 auns).

5. BAYI BERGERAK
Setiap orang akan mengalami kesakitan yang berbeza-beza semasa bayi bergerak. Semakin usia kandungan meningkat, anda mungkin mula berasa saki pada bahagian rusuk, perut atau faraj apabila bayi bergerak. Ini kerana otot mereka yang semakin membesar menjadi lebih kuat dan pergerakan semakin banyak.
Bayi akan mempunyai lebih banyak ruang di dalam perut semasa penghujung kehamilan tetapi mereka masih akan bergerak lebih banyak dan semakin sakit. Kebanyakan ibu juga akan mengalami tendangan kuat di rusuk atau secara tiba-tiba sehingga menyebabkan sakit perut.
6. BATU KARANG
Batu dalam pundi hempedu lebih kerap berlaku pada golongan wanita terutamanya jika berlebihan berat badan dan berumur lebih dari 35 tahun.
Kesakitan akibat batu karang (juga dipanggil cholecystitis) adalah teruk dan tertumpu di bahagian kanan atas perut. Dalam sesetengah kes, rasa sakit juga mungkin berlaku di belakang dan di bawah tulang belikat kanan ibu.
Kesimpulannya, sekiranya ibu sakit perut akibat kontraksi yang kuat selama 30 hingga 70 saat atau 5 hingga 10 minit, itu adalah tanda anda benar-benar ingin bersalin. Jangam biarkan!
Sumber: NHS, Parents, Healthy Moms Strong Baby & UChicago Medicine


[VIDEO] Ibu Ini Kongsi Kisah Anak Hidap ‘Psoriasis Pustular’ Undang Sebak…

Psoriasis adalah sebuah keadaan di mana kulit mengalami kemerah-merahan, gatal-gatal dan mengalami pengelupasan berbentuk sisik. Psoriasis adalah sebuah keadaan yang boleh dialami oleh kedua-dua lelaki dan perempuan, kebanyakan kes berlaku di antara usia 30 hingga 39 dan 50 hingga 69 tahun.
Namun berbeza pula dengan kisah yang dikongsikan oleh ibu ini di laman Tiktok apabila anaknya yang masih kecil telah menghidap psoriasis pustular di peringkat yang teruk. Tambah memilukan adalah sudah pelbagai cara rawatan telah dicuba namun masih sama keadaannya…

Baca juga: Awas! Jangan Sapu Minyak Urut Mengandungi Menthyl Salicylate Dekat Bayi
ANAK HIDAP SAKIT PSORIASIS PUSTULAR

Seperti satu perkongsian video di laman Tiktok yang mendapat tontonan lebih 2.4 juta ini apabila seorang ibu berkongsikan kisah anaknya menghidap sakit psoriasis pustular. Menurut ibunya yang dikenal dengan nama Sue Anna, dia sudah mencuba pelbagai jenis cara rawatan untuk cari jalan penyembuh kepada anak lelakinya ini.

Bukan itu sahaja, rawatan kepada penyakit ini juga memerlukan kos yang tinggi dan turut menjadi penghalang buat si ibu untuk terus mencari jalan keluar kepada sakit anaknya ini.
Untuk pengetahuan anda, pustular psoriasis adalah sebuah keadaan psoriasis yang paling bahaya dan boleh mengancam nyawa jika tidak dirawat dengan segera. Jenis yang paling bahaya dikenali sebagai “von Zumbusch” di mana gelembung-gelembung kecil yang mengandungi nanah terbentuk pada permukaan kulit.

Keadaan ini boleh diikuti dengan kemerah-merahan pada kulit, demam, cirit-birit, ‘leukocytosis’ iaitu meningkatnya bilangan sel darah putih dan ‘hypocalcemia’ iaitu kukurangan mineral kalsium dalam darah.

https://media.siraplimau.com/2022/01/Snaptik_7052266881549372699_suee-anna.mp4
“SEMBUHKANLAH ANAK SYURGA ITU..”
Menjengah ke ruangan komen, ramai dalam kalangan warganet yang melahirkan rasa terharu apabila melihat keadaan bayi lelaki ini dan turut menitipkan doa kesembuhan buatnya. Ada juga dalam kalangan orang ramai yang pernah mengalami keadaan yang sama dan berkongsikan tempat rawatan untuk dicuba.

Semoga adik ini cepat sembuh!
Sumber: Tiktok @sueeanna96


“ Sakitnya! Kena Cabut Ke Tak Gigi Bongsu?”- Ini Penjelasan Doktor Gigi

Pengekstrakan gigi bongsu ialah prosedur pembedahan kecil untuk mengeluarkan satu atau lebih gigi bongsu di mana empat gigi bongsu tersebut kekal yang terletak di sudut belakang mulut anda di bahagian atas dan bawah.
Jika gigi bongsu tidak mempunyai ruang untuk tumbuh (gigi bongsu yang terjejas), ia akan mengakibatkan kesakitan, jangkitan atau masalah pergigian lain, anda mungkin perlu mencabutnya. Pengekstrakan gigi bongsu boleh dilakukan oleh doktor gigi atau pakar bedah mulut. Seorang doktor gigi telah berkongsi di TikToknya @stardental.my berkenaan dengan gigi bonsgu.

Baca juga: Rekod Kesihatan Baik Tapi Masih Kena Serangan Jantung? Rupanya Ini Sebabnya…
PERLU ATAU TIDAK CABUT GIGI BONGSU?
Untuk mengelakkan masalah yang mungkin akan timbul pada masa hadapan, sesetengah doktor gigi dan pakar bedah mulut mengesyorkan pengekstrakan gigi bongsu walaupun jika gigi yang terjejas tidak menyebabkan masalah pada masa ini.

“Sebenarnya doktor gigi suruh cabut gigi bongsu yang senget bukan suka-suka tau kerana dalam masa 5 tahun ataupun 10 tahun kedepan, apa akan jadi kepada gigi anda,” kata doktor itu.

Gigi bongsu, atau molar ketiga, adalah gigi kekal terakhir yang muncul di dalam mulut. Gigi ini biasanya muncul antara umur 17 dan 25. Ada sesetengah yang lain, gigi bongsu tumbuh secara normal – sama seperti geraham mereka yang lain dan tidak menyebabkan masalah.
Namun demikian, ramai orang mengalami impak gigi bongsu di mana gigi yang tidak mempunyai ruang yang cukup untuk tumbuh ke dalam mulut atau berkembang secara normal. Gigi bongsu yang terjejas seperti giginya terbaring dan senget yang boleh menjejaskan gigi di tepinya.
MASALAH GIGI BONGSU YANG TERJEJAS
Anda mungkin memerlukan gigi bongsu anda yang terkena impak dicabut jika ia mengakibatkan masalah seperti:
– Sakit
– Memerangkap makanan dan serpihan di sebalik gigi geraham.
– Jangkitan atau penyakit gusi (penyakit periodontal).
– Kerosakan gigi pada gigi geraham bongsu yang separa erupsi.
– Kerosakan pada gigi berdekatan atau tulang sekeliling.
– Perkembangan kantung berisi cecair di sekeliling gigi geraham.
– Komplikasi dengan rawatan ortodontik untuk meluruskan gigi lain.
Diharapkan perkongsian ini dapat serba sedikit memberi ilmu kepada anda!
Video penuh:

 @stardental.my
#ad Siapa ada gigi bongsu yang melintang macam ni 🙋🏻♀ Jom tengok video ni ⬇ #gigibongsu #melintang #dentalassistant
 ♬ original sound – Klinikpergigianstardental – Klinikpergigianstardental

Sumber: TikTok @stardental.my, Mayo Clinic


“Orang kata, sakit bersalin ni sakit sangat…. Sakit yang macam mana ya? Risau pula memikirkannya.”
Bagi wanita yang bakal pertama kali melahirkan bayi, mesti sukar membayangkan bagaimana agaknya rasa sakit bersalin. Mungkin ada yang menganggap rasa sakit itu adalah apabila meneran, ada yang takut sakit kalau kena ‘gunting’ (episiotomi), atau ada yang memang fobia bila tengok darah.

Walaupun setiap pengalaman bersalin ibu adalah berbeza, namun rata-rata pasti ramai yang bersalin normal akan memberitahu betapa sakitnya menahan kontraksi sebelum tiba masa melahirkan bayi.
Selain mempersiapkan mental untuk menghadapinya, eloklah kalau para suami juga mengetahui serba sedikit tentang kesakitan kontraksi menjelang bersalin.

Sakitnya Kontraksi Bersalin! 7 Perkara Encik Suami Mesti Peka
Apabila saat bersalin hampir tiba, kesakitan inilah yang akan ditanggung oleh isteri.

1. Sakit Punggung / Vagina
Bila saat melahirkan hampir tiba, biasanya mulut rahim akan mulai menipis dan melebar dengan sendirinya. Masa inilah otot-otot terasa sakit di sekitar leher rahim yang mengalami tekanan kerana kepala bayi makin ke bawah.
Bila kontraksi semakin kerap dan kuat, makin nyerilah kesakitan yang dihadapi oleh ibu. Ada yang merasakan seolah-olah senggugut yang sangat teruk.
Kalau nampak isteri tengah sakit begini, cuba tenangkan mereka dan suruh isteri tarik nafas dalam-dalam dan hembuskan nafas sambil tutup mulut. Biar mereka genggam tangan anda, lebih-lebih lagi apabila bukaan semakin besar. Memang sakit tu!
Foto Kredit: nursingshow.com
2. Sakit Pinggang
Lagi satu tempat yang kritikal sakitnya apabila menjelang proses bersalin adalah sakit pinggang. Dalam beberapa kes, kedudukan bayi secara posterior boleh menyebabkan ibu mengalami sakit belakang yang amat kuat.
Sakitnya bukan main-main. Awal-awal mungkin masih boleh ditahan, tapi semakin lama sakitnya semakin tak tertahan. Memang tak pernah rasa sakit pinggang yang begitu hebat. Boleh menggigil satu badan!
Foto Kredit: birthinternational
3. Lenguh Kaki
Bila pinggang dan punggung dah sakit, secara tak langsung kaki pun terasa lenguh selenguh-lenguhnya. Ada yang sampai susah nak berjalan, lebih-lebih lagi bila air ketuban dah pecah.
Walaupun rasa sakit bersalin hanya akan hilang selepas bayi dilahirkan, urutan suami sedikit sebanyak akan membantu emosi isteri untuk menghadapi rasa sakit ini.
Foto Kredit: simplybirthnh.com
4. Rasa Macam Cirit-Birit
Mesti ada yang pernah rasa macam sembelit atau nak terberak masa nak bersalin kan? Disebabkan bayi telah mula bergerak ke bawah, ia turut memberi tekanan kepada usus lalu membuatkan kita rasa memulas seolah-olah nak membuang air besar.
Sebelum rasa sakit yang kuat betul-betul menyerang, mungkin ada ibu yang dah berulang kali ke tandas. Ini adalah salah satu simptom hampir bersalin yang perlu diawasi.
Foto Kredit: lebanon24.com
5. Menggigil
Kesakitan bersalin bukanlah sesuatu yang dibuat-buat. Rasa sakit menahan semua proses yang berlaku ini boleh menyebabkan ibu menggigil-gigil, berpeluh-peluh, dan ada juga yang berasa mual.
Kesakitan bersalin ini tidak sama jangka masanya – ada yang cepat bukaan rahimnya dan ada yang terpaksa menahan sehingga 1-2 hari sebelum dapat melahirkan bayi.
Foto Kredit: pressa.tv
6. Semua Serba Tak Kena
Walaupun ibu dah membuat pelbagai persediaan mental dan fizikal sebelum bersalin, semuanya boleh jadi serba tak kena menjelang tempoh bersalin. Mana tidaknya, seluruh badan terasa nyeri dan kesakitannya pula sukar dilafazkan. Betullah kata orang, ibu bersalin ni ibarat bertarung nyawa.
Sebagai suami, sentiasalah berada di sisi isteri dan ingatkan mereka untuk bertenang, berzikir, dan memikirkan perkara yang baik-baik. Berlembutlah dengan mereka, berikan keyakinan dan semangat agar mereka terus berjuang. Jangan sekali-kali panik dan marah apabila isteri meminta dipeluk atau dimanjakan. Fahamilah bahawa mereka benar-benar dalam kesakitan yang teramat sangat!
Foto Kredit: sheknows.com
7. Rasa Takut & Bimbang
Bila nampak isteri mengerang kesakitan dan marah-marah, mungkin ada suami yang cepat ‘terasa’. Sebaiknya, cuba fahami keadaan isteri yang barangkali dilanda panik. Bila panik, segala jenis zikir, segala jenis teknik pernafasan yang pernah dipelajari dulu memang takkan ingat! jadi, waktu inilah anda perlu buangkan ego jauh-jauh. Dengan melihat riak wajah suami yang tenang, sekurang-kurangnya isteri dapat mengawal rasa sakit atau stres yang dihadapi.
Rasa tertekan ini menjadikan tubuh badan ibu tidak dapat menghirup udara dengan dalam, dada menjadi ‘ketat’, dan sakit bersalin akan bertambah buruk.
Foto Kredit: atlantabirthdoula.com
Semua Jenis Sokongan Sangat Bermakna
Percayalah Encik Suami, rasa sakit kontraksi bersalin TERSANGAT sakit. Oleh itu, sekecil-kecil sokongan oleh suami teramat bermakna.
Peganglah tangan isteri, tawarkan apa-apa jenis bantuan yang patut. Sewaktu itu, isteri anda benar-benar memerlukan anda!


Salah Cara Menggunakan Baby Carrier Boleh Menyebabkan Bayi Artritis, Ini Panduan Yang Lebih Betul!

Penggunaan baby carrier sudah meluas dalam kalangan ibubapa. Bukannya apa, gunakan baby carrier ni anak lebih dekat dengan kita dan kurang merbahaya, tidak seperti menggunakan stroller. Namun, adakah anda pasti bahawa cara penggunaan baby carrier yang dipraktikkan selama ini adalah betul? Jom kita check sama ada betul atau tidak cara kita tu, kerana akan memberi kesan kepada kesihatan kaki bayi tau!
BETUL ATAU TAK KITA GUNA BABY CARRIER SELAMA INI?
Ramai pula saya tengok salah menggunakan baby carrier. Penggunaan yang salah boleh memberi kesan buruk kepada bayi terutama kepada hip joint atau dikenali sebagai Hip Dysplasia. Hip dysplasia bererti tulang pangkal peha (femoral head) terkeluar dari socket (acetabulum) atau kedudukan asal (lihat gambar A).

www.facebook.com/encik.matt.5
Kesannya kelihatan apabila bayi mula berjalan pada usia 2-3 tahun, cara mereka berjalan agak tidak stabil salah satu kaki lebih panjang dari kaki lain, bunyi ‘klik’ bahagian pangkal paha, sukar untuk memakai lampin, juga kelihatan kedudukan pinggul tidak selari ketika meniarap. Jika tidak dirawat kesan kesakitan akan dirasai pada usia remaja dan boleh mengudang masalah artritis.
Walau bagaimana pun Hip Dysplasia boleh berlaku disebabkan faktor lain juga termasuklah genetik,cara membedung tidak betul dan lain-lain .

www.facebook.com/encik.matt.5

Kepada ibu bapa, anda perlu peka dan ambil tahu sebelum menggunakan baby carrier. Dari pemerhatian saya di tempat awam hari ini (jam 9.30am-1145am) hampir 10 orang salah menggunakan baby carrier. Semua kaki anak terjuntai kebawah sepatutnya frog position. Oleh kerana anak saya dari usia 1 hari-2 tahun tidak pernah mengenakan baby carrier,maka saya tiada pengalaman untuk kongsi bagaimana cara kaedah yang betul.
www.facebook.com/encik.matt.5
www.facebook.com/encik.matt.5
Kaedah dan jenis baby carrier lebih tepat
1)Baby seawal sehari kelahiran dah boleh dikendong dengan carrier tetapi ringsling atau wrap. Bukan soft structured carrier
2) Facing face? Maksudnya front facing ke (muka baby menghadap depan, bukan dada ibu) tak boleh front facing (jika salah teknik) sebab akan over stimulate tulang belakang baby. Baby perlu menghadap ibu.

www.facebook.com/encik.matt.5
3) Pemilihan carrier yang paling mudah ialah mesti pastikan body panel carrier tu support kaki anak dari lutut ke lutut. Soft structured carrier yang ergonomic bamyak di pasaran. Elakkan menggunakan narrow based carrier atau hip seat carrier.
Bayi baru lahir sehingga dia ada head support yang kuat boleh gunakan ring sling atau wrap. Ada juga carrier yang dibuat supaya boleh digunakan dari newborn sampai toddler mcm tugeda ideal atau emeibaby.
http://www.bidorbuy.co.za/
*Okay, sekarang baru tahu cara yang betul macam mana nak gunakan baby carrier ni. Jangan sampai silap cara dah tau!


”Salah Ke Menantu Perempuan Bangun Pukul 11 Pagi Di Rumah Mentua?”

Anda masih gadis bujang? Tak lama lagi bakal melangsungkan perkahwinan? Perasaan mulai timbul rasa takut untuk hidup dengan keluarga si suami? Mari ikuti coretan yang dikongsikan oleh Puan Marlia Ramli berkenaan hidup di rumah mentua.
Anda mungkin boleh gunakan nasihat yang diberikan ini supaya tidak mengundang cakap-cakap buruk oleh mak mentua dan ipar duai. Mana tahu dapat membantu jadi menantu perempuan kesayangan pulak.

Baca juga: “Mula-Mula Kasihan, Lama-Lama Kasihkan..” Pasangan Berkahwin Jangan Cipta Ruang Pergolakan!
“SALAH KE MENANTU PEREMPUAN BANGUN PUKUL 11 PAGI DI RUMAH MENTUA?”

BANGUN LEWAT GILA DI RUMAH MENTUA?

Salah. Dekat negara Malaysia ni salah kalau anda menantu perempuan. Mentua dan ipar duai anda akan mula berbisik.

Menantu lelaki bangun tidur tengah hari pastu sambung tidur semula pun tak ada masalah. Siap maknya isteri hidangkan kopi cawan lapik untuk menantu lelakinya.
Ya. Imbalance ini memang berlaku. Menantu perempuan ada expectation perlu dibuat. Menantu lelaki? Asalkan tak mencarut depan mentua dah kira soleh dah tu!
Beginilah anak-anak muda,
Akak sentiasa kempen jika rasa tak mampu nak bangun awal, tak mampu masuk dapur sebelum subuh, tak mampu nak meet expectation terhadap “typical menantu perempuan” – ajak suami tinggal di rumah sendiri.
TINGGAL DI RUMAH SENDIRI LEBIH BAIK WALAUPUN…

Rumah sewa pun tak apa.
Rumah kecik pun tak apa.
DI RUMAH SENDIRI ANDA BOLEH…

Belajar berdikari.
Mudah nak jaga aurat.
Selesa ada ruang peribadi.
Fahami realiti hidup.
KALAU BANGUN LEWAT…

Bangun lewat? Tanggunglah perut lapar.
Rumah anda? Sukati andalah.
Asalkan anda suami isteri bahagia.
KALAU BALIK RUMAH MENTUA…

Sesekali balik rumah mentua? Alah…sesekali je kan? Kau armed je alarm snooze level bingit telinga. Snooze seratus kali. Ngam-ngam subuh je kau dah kat dapur bancuh teh. Kau jenguk sinki ada pinggan dua tiga biji, kasi settle.
Pastu kalau kau OCD pengemas nak mati pun tak payah memandai ubah susunan dapur rumah mentua kau. Mata kau sakit tengok? Pejam mata. Jangan memandai ubah apa-apa. Kau layan je style susunan mentua kau.
Pastu kau iyakan saja segala benda yang mentua kau cakap. Dia nak puji menantu lain ke, nak up anak dia ke, nak mengumpat jiran ke, nak puji diri sendiri ke…kau layankan saja.
Tak payah bantah bagai. Anggap saja mentua kau sedang buat video Tik Tok. Kau enjoy saja tenung dia sambil angguk-angguk dan gelak saja kerja kau. Lantak pi situ.
Masa nak balik kau salam berisi (ambil dari poket suami kau). Mohon doakan saya mak…kau gunalah dialog syahdu drama petang-petang.
Pastu kau puji cakap kuih lepat yang mak buat tu sedap. Kau minta resepi walaupun dapur rumah kau tak penah berasap. Mak yang mula masam macam siput by auto akan senyum. Silap haribulan, kau lah menantu kesayangan.
Mentua kurang bunyi, ipar duai tak ada modal nak melebih. Settle!
Wanita hari ini jangan lurus sangat. Pandai-pandai lah be creative and be flexible mengikut keadaan. Pembawakan diri tu sesuaikan ikut keadaan. Yang penting? Suami happy, isteri happy – cukuplah.
Mentua dengan ipar duai – alah…sesekali je kan. Kau bukan balik sebulan 4 kali pun…mengerti?
Sumber: Facebook Marlia Ramli


Saluran Darah Boleh Tersekat, Doktor Jelas Pakai Mitten & Booties Sebenarnya Tak Elok Untuk Bayi

Cahaya mata adalah kurniaan terbesar dari Allah S.W.T buat semua. Itu juga merupakan momen paling bahagia buat semua pasangan yang sudah berkahwin. Bagi yang mereka bakal menimang cahaya mata, pasti pelbagai persediaan sudah tersedia seperti membeli set baju bayi, katil, botol susu dan pelbagi lagi.
Tetapi apa yang mereka kurang sedar ialah di antara barangan tersebut, mittens dan booties sebenarnya boleh memberikan kesan yang bahaya kepada baby. Melalui perkongsian oleh Dr Ahmad Luqman Bukhari melalui laman Facebooknya, beliau memberitahu kesan memakaikan mittens dan booties terlalu lama kepada baby.

Kesan Pemakaian Mittens Dan Booties Untuk Jangka Masa Lama

Ini perkara yang mak ayah semua kena tahu sebelum nak pakaikan Mittens dan Booties lama-lama kat baby kita tu:

1. Bayi kita tu sebenarnya suka sangat kalau dapat explore ‘sense of touch’ sejak lahir lagi.

Dengan jari halus tu sebolehnya dia nak sentuh semua benda sebab bila dia dapat pegang pelbagai objek dan tekstur, deria sentuhan baby akan lebih teransang. Lepas tu bila baby kita tu mula belajar masukkan tangan dan benda kat dalam mulut, maka ransangan berlaku pulak pada deria rasa. Ransangan tu semualah yang nanti buatkan perkembangan otak si kecil tu jadi lebih hebat.
2 . Tahu tak mata baby kita yang baru dilahirkan tu tak sensetif sangat dan belum dapat nampak persekitaran dengan jelas macam pandangan kita orang dewasa ni.

Dia pun tak sedar yang dia ada dua belah tangan sebenarnya. Sebab tu once dia dapat lihat dan rasa tangan dia tu, baby akan gunakan tangan dan jari dengan lebih kerap. Jadi janganlah mak ayah pelik pulak kalau tengok si comel tu ‘kagum’ sangat dan boleh je duk seorang diri sambil bermain dengan tangan sendiri.
3. Benda paling menakutkan sebenarnya ialah bila jari baby bertukar jadi warna hitam legam akibat salur darah tersekat

Terpaksa dikejarkan ke bahagian kecemasan gara-gara terjerut atau terlilit benang stoking (Hair Tourniquet Syndrome). Memang kadang tu parent dan pengasuh tak sedar pun jari si comel tu dah tercedera kerana asyik terkurung je dalam sarung kaki dan jarang diperiksa. Tahu-tahu baby kita dah jadi mangsa terkena Hair Tourniquet Syndrome macam dalam gambar tu.

Sebab tu lah seeloknya mittens dan booties ni, tak dipakaikan terlalu kerap. Jangan terpengaruh bila ada orang beritahu takut nanti baby kembung sebab angin masuk ikut kaki. Mengarut je tu.
Paling bagus sebenarnya, bila mak habis berpantang, baby kita tu pun terus berpantang dari benda-benda ni. Biarkan je tangan dan kaki dia belajar meneroka apa yang boleh supaya otak si comel tu dapat berkembang jadi lebih dasyat.
Tolong kongsikan fakta ni dengan mak ayah yang ada baby ye.
Sumber : Ahmad Luqman Bukhari


Sama Tapi Tak Serupa, Ini Perbezaan Yis Anda Kena Tahu Supaya Adunan Naik Elok!

Yis segera atau ada yang menggelarnya mauri-pan adalah bahan utama untuk menyediakan adunan ketika membuat roti, apam, donut, pau dan menu lain juga. Yis ini diperlukan untuk menjadikan adunan yang diuli itu mengembang dengan sempurna sebelum boleh dimasak.
Walaubagaimanapun, ada sesetengah orang pasti akan terkena bila adunan yang dibancuh tidak mengembang atau saiznya tidak menjandi ganda dari saiz biasa walhal sudah menggunakan 1 paket yis. Pelik dan hairan itu lah yang bermain diminda jika ini terjadi. Tetapi apa yang anda tidak tahu, ada sesuatu yang terjadi dengan yis yang anda beli itu. Perkongsian oleh Nurul Zainal melalui laman Facebook Masak Apa Hari Ini (MAHN) mengenai yis ini boleh dijadikan info.

Brand Sama, Packaging Berbeza

Jika sekali pandang anda tidak dapat mencari bezanya, tetapi itulah hakikatnya. Dua packet yis segera ini ada perbezaannya yang anda sendiri pun tidak sangka.

Brand yang sama, packaging yang berbeza. Perhatikan yang dalam petak merah tu, yang itu saya beli 2 paket dan dua-dua tu bila campur air suam dia jadi macam yis mati. Tarikh expired pun tak ada.

Yang satu lagi tu dalam petak biru, nampak packing lebih kemas dan ada expired date. Bila campur dengan air suam, elok kejadian dan naik berbuih macam biasa.
Mungkin ni salah satu punca yis selalu tak naik elok yang kita tak perasan. Share dari pengalaman saya sendiri. Maaf kalau saya silap. Mana tahu ada yang lebih arif, boleh bagi pencerahan apa perbezaan antara mauripan ni.
Sumber : Nurul Zahid


Tiada Saman Akan Dikeluarkan Dalam Tempoh 6 Bulan Pertama Penguatkuasaan Car Seat Anak – Anthony Loke

Seperti yang kita tahu, Timbalan Perdana Menteri, Datuk Seri Dr Wan Azizah Wan Ismail pada Oktober lalu telah mengumumkan kerajaan akan mewajibkan penggunaan CRS di dalam kenderaan berkuat kuasa 1 Januari tahun hadapan dalam usaha mengurangkan kes kecederaan serius atau kematian kanak-kanak sekiranya berlaku kemalangan.
Namun tiada sebarang saman akan dikeluarkan sekiranya ibu bapa gagal menggunakan kerusi keselamatan kanak-kanak (CRS) dalam tempoh enam bulan pertama pelaksanaannya iaitu bermula pada 1 Januari 2020, seperti yang dilaporkan oleh Menteri Pengangkutan, Anthony Loke menerusi BERNAMA.

Menurut beliau, kementeriannya mengambil pendekatan mendidik dahulu sebelum langkah penguatkuasaan diambil sepenuhnya.

Hanya 30% Pemilik Kenderaan Memasang Kerusi Keselamatan Kanak-kanak
Apapun, ini bukanlah alasan bagi ibu bapa melengahkan pemasangan kerusi keselamatan kanak-kanak. Malah, pentingnya ibu bapa memahami undang-undang yang ditetapkan oleh kerajaan adalah demi keselamatan anak-anak.

“Saya faham mentaliti rakyat Malaysia, kalau kita cakap tak wajib, memang takkan ada ramai yang buat (laksana). Kajian Institut Penyelidikan Jalan Raya Malaysia (Miros) mendapati hanya 30 peratus pemilik kenderaan yang pasang kerusi keselamatan kanak-kanak.
“Apa yang penting kita beri kesedaran dan nasihat. Kalau belum pasang (CRS), jangan saman dahulu, beri amaran dan peringatan,” katanya ketika menggulung Rang Undang-Undang (RUU) Perbekalan 2020 peringkat jawatankuasa bagi kementeriannya di Dewan Rakyat pada 18 November 2019.

0% Duti Import & Pengurangan Cukai Jualan Bagi Kerusi Keselamatan Kanak-kanak
Anthony berkata, pihaknya juga telah mendapat kelulusan untuk mengenakan sifar peratus duti import CRS selain pengurangan Cukai Jualan dan Perkhidmatan (SST) daripada 10 peratus kepada lima peratus daripada Kementerian Kewangan (MOF).
“Kementerian berharap dapat menetapkan kadar sifar SST, namun ia memerlukan kelulusan daripada pihak MOF,” katanya.
Dalam pada itu beliau turut menyeru semua pihak terutama pengeluar kenderaan serta pertubuhan bukan kerajaan (NGO) dan swasta untuk membantu usaha kerajaan dalam mewajibkan penggunaan CRS.
Katanya, terdapat juga pihak swasta yang telah memberikan subsidi pembelian CRS kepada golongan kurang berkemampuan.
Untuk mengetahui Garis Panduan Kerusi Keselamatan Kanak-kanak, rujuk pautan INI.

Jangan Ambil Mudah
Sungguhpun terdapat kelonggaran, janganlah kita ambil mudah pula dengan isu kerusi keselamatan ini ya.
Lagipun, ia demi keselamatan anak-anak kita juga!


Saman RM300 Jika Tak Pakai Tali Pinggang Tempat Duduk Belakang Kereta- Kementerian

“Alahhhh tak pakai tali pinggang belakang ni okay kot”
Masih ramai dalam kalangan rakyat Malaysia yang masih tidak peka dengan penggunaan tali pinggang tempat duduk belakang. Ramai yang masih fikir jika sekatan jalan raya dijalankan, sesiapa yang tidak memakai tali pinggang di tempat duduk hadapan sahaja yang akan disaman.

Tapi, bila dah masuk tahun 2020 ini anda perlu berhati-hati!
SAMAN RM300 JIKA TAK PAKAI SEATBELT BELAKANG KERETA

Menteri Pengangkutan, Anthony Loke baru-baru ini mengumumkan bahawa bermula tahun ini penumpang yang duduk di bahagian belakang kereta yang tidak memakai tali pinggang keledar akan disaman sebanyak RM 300. Penguatkuasaan ini akan dikenakan jika operasi sekatan jalan raya dijalankan.

Penguatkuasaan undang-undang berkaitan pemakaian tali pinggang belakang ini juga diwajibkan selari dengan Akta Pengangkutan Jalan 1987.
Namun, masih ramai dalam kalangan rakyat Malaysia yang masih belum peka dengan perlaksanaan kewajipan memakai tali pinggang keledar penumpang belakang kereta ini. Hal ini kerana, kerajaan masih lagi mempertimbangkan mengenai saman tersebut dalam tempoh 3 tahun.
INDIVIDU UMUR 17 TAHUN KE ATAS BERJAGA-JAGA!

Jelas Anthony Loke, bermula tahun 2020 undang-undang tersebut akan dikuatkuasakan secara tegas. Jika dijumpai sesiapa yang berumur 17 tahun dan keatas tidak memakai tali pinggang di tempat duduk belakang kereta ketika operasi dijalankan, secara automatik saman RM 300 akan dikenakan. Manakala, jika individu yang dijumpai berumur kurang dari 17 tahun, pemandu kereta yang akan dikenakan tindakan.
Undang-undang ini dihebahkan selepas kerajaan mengambil keputusan untuk menyaman perokok yang merokok di premis kedai makan.
Sumber : World Of Buzz


Saman Terhadap Pembeli & Peniaga Di Lampu Isyarat Akan Bermula Minggu Ini

Sejak malam tadi, media sosial dipenuhi dengan amaran terhadap pengguna jalan raya yang bakal berdepan saman berjumlah RM2,000 jika didapati membeli jualan di lampu isyarat.
Sebentar tadi, Harian Metro melaporkan bahawa Polis Kelantan akan mengeluarkan saman terhadap pembeli dan peniaga yang menjalankan aktiviti menjaja di lampu isyarat bermula minggu ini.

Timbalan Ketua Polis Kelantan, Senior Asisten Komisioner Abdullah Mat Piah berkata, pihaknya tidak teragak-agak mengeluarkan saman kepada peniaga serta pembeli dan mereka boleh dihadapkan ke mahkamah dan didenda sehingga RM2,000 jika disabitkan kesalahan.
Menurut beliau, pihaknya sebelum ini sudah memberi nasihat kepada semua peniaga yang menjalankan aktiviti menjaja di lampu isyarat supaya tidak meneruskannya bagi mengelak daripada dikenakan tindakan.

“Kami memandang serius akan perkara ini kerana ia menyalahi undang-undang lalu lintas.

“Bermula minggu ini, kami akan memastikan tidak ada lagi peniaga yang menjalankan aktiviti menjaja di lampu isyarat,” katanya ketika dihubungi di sini, hari ini.
Mernurutnya, tindakan boleh diambil terhadap pembeli dan peniaga di lampu isyarat mengikut Akta Lalulintas Jalan Raya dan tindakan boleh dikenakan di bawah 10A (1) LN 166/59 Peraturan Lalu Lintas Jalan Raya,” katanya.
*Sumber: https://www.hmetro.com.my/mutakhir/2021/03/684641/saman-pembeli-peniaga-di-lampu-isyarat-mula-minggu-ini?fbclid=IwAR1ZA3fDSA2pSTSK6TLxCK3NS7EY5SZXMLMWjjsU443W-2AKmocir59b-bs


Sambal Belacan Lebih Jangan Buang, Boleh Buat Nasi Goreng Belacan Garing Mantap!

Kalau di rumah ada nasi putih dan sambal belacan lebihan malam semalam yang masih elok lagi, tolonglah jangan dibuang atau tidak dimakan. Amalan membazir ini merugikan ya.
Apa kata gabungkan kedua-duanya dan buat nasi goreng belacan. Ya Allah, sedapnya dapat makan panas-panas dan garing! Percayalah, memang akan licin pinggan dan mungkin tidak akan cukup.

Kebiasaannya, orang buat sebagai sarapan pagi atau pun di waktu petang sewaktu ‘mengeteh’. Mari ikut resepi yang dikongsikan Har Ryea seperti di bawah.
Baca juga: Resepi Tauhu Berlauk 2K Perkongsian, Jarang Dijual Tetapi Senang Sangat Nak Buat!

SAMBAL BELACAN LEBIH JANGAN BUANG, BOLEH BUAT NASI GORENG BELACAN GARING MANTAP!

Ada sambal belacan lebih, jom kita buat nasi goreng versi simple & cepat. Tak payah susah-susah, tak payah pening-pening.
RESEPI NASI GORENG BELACAN MUDAH & CEPAT!
BAHAN-BAHAN:

Sambal belacan yang tak habis
Nasi semalam yang tak habis
Telur

CARA-CARANYA:
1. Panaskan minyak, tumis sambal belacan sampai sedikit garing (memang bersin orang-orang dalam rumah hihi).

2. Letak garam sikit je, ratakan.
3. Masukkan telur, dah masak sikit, pecah-pecah kan.

4. Masukkan nasi, gaul rata semua.

Dah berwap, dah siappp!
Selamat mencuba semua!
Sumber: Facebook Har Ryea via Masak Apa Hari Ni..(MAHN)


Resipi Sambal Bilis Petai Tempoyak, Menu Ini Bikin Kecur Liur!

Tempoyak dibuat daripada isi buah durian yang diasingkan daripada bijinya sebelum ditambah dengan sedikit garam dan disimpan tertapai dalam suhu bilik selama tiga hingga lima hari. Jadi, tempoyak yang masih ada di dapur itu, apa kata gunakan ia untuk membuat hidangan sambal bilis petai tempoyak.
Sudah tentulah resipi ini paling mudah dibuat dan lebih sedap makan dengan nasi yang sedang panas pun sudah cukup. Resipi sambal bilis petai tempoyak ini telah dikongsikan oleh Puan Tengku Roselyza Raja Muhammad yang merupakan resipi homemade daripadanya.

Baca juga: Resipi 5+ Jenis Sos Salad Pelbagai ‘Kerakyatan’ Mudah Disediakan, Walahhh!
SAMBAL BILIS PETAI TEMPOYAK

Makan nasi panas-panas letak kicap, ditambah pula dengan ikan goreng. Pergh, sedap terangkat mantap!

RESIPI SAMBAL BILIS TEMPOYAK

2 sudu besar tempoyak segar
Petai
Garam dan gula secukup rasa

BAHAN A

20-25 biji cili padi
Ikan bilis
Bawang merah
Bawang putih

Pertama sekali, kisar atau tumbuk bahan A.
Kemudian, panaskan minyak dan tumis bahan-bahan yang telah dikisar atau ditumbuk tadi.
Apabila ia dah pecah minyak masukkan pula buah petai dan kacau sehingga rata.
Seterusnya, masukkan 2 sudu besar tempoyak dan tambah air dalam kuantiti sedikit-sedikit.
Masukkan garam, gula dan perisa secukup rasa.
Tunggu ia masak sehingga pecah minyak dan mendidih.
Akhir sekali, bila dah pekat boleh lah tutup api.

Dah siap! Juadah ini sedia dinikmati bersama keluarga tercinta.
Baca juga: Resipi Beef Steak Homemade, Lebih Jimat & Kuantiti Banyak Baru Puas Makan!
Sumber: Tengku RosElyza Raja Muhammad via Masak Apa Hari Ni..(MAHN)


Resepi Sambal Pucuk Ubi Goreng Viral, Juadah Warisan Negeri Sembilan

Siapa suka makan pucuk ubi? Biasanya dijadikan ulam atau masak lemak. Memang sedap dipadankan pula dengan nasi panas dan sambal belacan. Betul tak?
Selain dijadikan ulam, ada satu resepi viral yang anda semua kena cuba iaitu sambal pucuk ubi goreng. Menu ini merupakan menu legend di Negeri Sembilan dan dipopularkan semula mengikut citarasa masing-masing.

Senang sahaja nak buat. Jom kita cuba resepi yang dikongsi oleh Farhadina Halim di Facebooknya.
Baca juga: Resepi Mee Kicap Viral, Sedap Bila Tumis Dalam Minyak Bawang Merah & Putih

RESEPI SAMBAL PUCUK UBI GORENG VIRAL, SEDAP!
Ibu abah bawak datang pucuk ubi dari kampung, banyak sangat. So kita decide nak buat sambal pucuk ubi goreng macam Dato Rizalman tu. Ramai dah try sambal pucuk ubi.

Cara-cara penyediaan:
1. Pucuk ubi ambil daun sahaja dan buang tangkai. Basuh bersih-berish dan toskan sampai daun kering.

2. Tujuan nak bagi kering supaya tak meletup masa goreng dalam minyak panas. Minyak untuk goreng kena cukup dan betul-betul panas. *Pakai minyak yang sama sehingga siap masakan.

3. Goreng sehingga garing. Nak tahu garing ke tak, boleh tengok warna daun dah bertukar.

4. Kemudian, campurkan ikan bilis dengan tepung beras.

5. Bawang besar 1 atau dua labu. Dihiris halus

6. Bakar belacan. (Agak-agak sahaja) dan sediakan asam keping sekeping sahaja

7. Sediakan cili kering yang dikisar kering. Pastikan rebus dahulu cili kering dan potong halus

8. Goreng ikan bilas sehingga garing kemudian toskan

9. Tumis bawang menggunakan minyak ikan bilis tadi.

10. Masukkan cili kisar, belacan, asam keping dan masak sehingga pecah minya. Perasakan dengan gulu dan garam secukupnya.

11. Tutup api dan masukkan pucuk ubi yang dah digoreng bersama ikan bilis. Gaul hingga rata.

Dah siap. Boleh makan dengan nasi putih dan kicap. Simple tapi menjilat jari!

Selamat mencuba…
Sumber: Facebook Farhadina Halim


Pernah Rasa Sambal Strawberry Cameron Highlands Yang Unik?

Sambal Strawberry
Apa perasaan anda bila pertama kali dengar Sambal Strawberry? Tentu terdetik di hati, “Sedap ke?”, “Macam mana rasanya eh”, “Eeeee.. macam pelik jeee”. Benda yang pelik-pelik dan jarang orang buat menang menarik perhatian kita.
Benarkah wujud sambal strawberry?
Benar! Kami sendiri pernah merasainya sendiri pada bulan Disember 2014 yang lalu. Ikuti juga perjalanan blogger Zee dan Ayung yang bersarapan pagi di sini. Rasa sambal strawberry bersama ikan masin sememangnya memberi cukup rasa. Boleh dapatkannya di kedai Abang Strawberry di Cameron Highlands, Pahang.

Sejarah sambal strawberry
Kami berpeluang menemuramah ibu kepada pemilik Abang Strawberry di Cameron Highlands. Katanya, hobi beliau memang suka memasak. Suatu masa dahulu, mereka menjalankan perniagaan catering dan menyediakan makanan kepada peserta majlis-majlis anjuran kerajaan.
Suatu hari, dalam banyak-banyak lauk yang disediakan, beliau sengaja menyediakan satu menu baru, ialah sambal strawberry. Mungkin kerana ia menu yang tidak pernah didengar, ramai orang mencuba. Ramai yang memuji kesedapan sambal strawberry tersebut.

Sehinggakan ada seorang pegawai yang mencadangkan, “Makcik, sambal ni sedaplah. Apa kata makcik botolkan dan jual”.

Dari situ, terdetik idea beliau untuk memasarkan sambal strawberry secara eksklusif. Dari situ, beliau fokus kepada masakan sambal strawberry, manakala anak lelakinya membuat penjenamaan dan pemasaran.
Kawasan sekitar Abang Strawberry Farm & Cafe
*Foto Kredit: Facebook Abang Strawberry
Kawan makan di Abang Strawberry

Strawberry Farm hanya di belakang kedai

Selain sambal, ada juga jem, kordial dan halwa strawberry
Botol sambal strawberry yang bagaikan produk antarabangsa

Nasi Lemak di Cameron Highland
Jika anda ke Cameron Highland dan teringin makan nasi lemak, boleh cuba hidangan istimewa di sini iaitu nasi lemak ayam berempah & nasi kukus ayam berempah di Abang Strawberry Farm & Cafe. Istimewanya nasi lemak di sini makan bersama sambal strawberry, macam mana rasanya agaknya? Nak tahu kena datang sini dan cuba sendiri!
Peluang perniagaan
Beliau juga berkata, mereka membuka peluang perniagaan kepada sesiapa yang ingin menjual produk keluaran Abang Strawberry ke seluruh Malaysia. Sesiapa yang ingin menjadi ejen amat dialu-alukan.
Menurut status di Facebook mereka;
Selamat pagi penggemar strawberry. Kami berharap agar hari anda ceria dan membahagiakan.
Kepada yang sedang mencari sambal strawberry, boleh lah menghubungi agen kami.

Shah Alam:
Raja Mohd SufIan 0136915338
Alfzan Kamil 0197337343
Kajang:
Ahmad Zaki 0176870012
Ipoh:
Shaherwan Ab Wahab 0175118775
Temerloh:
Noorfatimah 0199051657
Jengka:
Shahrul Fikhri 0148410787
InsyaAllah, sekiranya anda berada di sekitar kawasan mereka, boleh lah anda menghubungi mereka. Kami akan update senarai agen kami di masa akan datang.
Sementara stok masih ada pada mereka. Kalau habis, terpaksalah anda tunggu penghantaran seterusnya.
Selamat membeli !
Terima kasih.

Akhir kata
Kami berasakan produk-produk dari Abang Strawberry sangat unik dan berpotensi besar. Bagi sesiapa yang ingin merasai keunikan rasa sambal strawberry ini, datanglah ke Cameron Highlands.
Selain menginap di hotel senibina English Tudor di Cameron Highlands dan tempat menarik yang lain, jadikan Abang Strawberry sebagai satu destinasi baru!
[infobox title=’Tentang Abang Strawberry’]

Facebook: https://www.facebook.com/abangstrawberry
Instagram: https://instagram.com/abangstrawberry/
[/infobox]


Isu Sambal Tumis Pakai Banyak Minyak Hangat Diperkatakan, Ahli Kimia Jelaskan Sebabnya!

Umum sudah sedia maklum, dari zaman dulu kala lagi memasak sambal tumis memang memerlukan penggunaan minyak masak yang banyak untuk memastikan sambal itu dimasak sempurna. Namun, entah bagaimana isu menggunakan banyak minyak dalam hidangan ini menjadi perbualan hangat di laman sosial.
Justeru itu, bagi menyelesaikan persoalan yang berbangkit berkenaan isu ini, mari baca penerangan lanjut dari seorang Ahli Kimia, ChM Doktor Fatimah Salim di bawah.

Baca juga: Petua Bersihkan Siput Sedut Yang Berselut Dengan Serbuk ‘Magik’ Ini, Memang Menjadi!
SAMBAL TUMIS GUNA MINYAK BANYAK? INI SEBABNYA…

Sedang hangat mengenai isu sambal tumis banyak minyak. Jujur, memasak sambal memang perlukan banyak minyak.

Tujuannya adalah untuk pastikan bahan sambal masak sempurna, sambal berasa sedap dan sambal tahan lebih lama. Bukan apa, kandungan air yang lebih daripada minyak, akan menyebabkan kuman mudah membiak dan sambal cepat basi.
Mudah saja sebenarnya, kepada yang kurang minat minyak yang banyak, boleh saja asingkan minyak daripada sambal setelah sambal siap masak atau semasa dimakan. Minyak bersifat kurang tumpat, ia akan terapung atas masakan, maka mudahlah untuk diasingkan.
SAMBAL TUMIS BOLEH JUGA GUNA MINYAK ZAITUN
Rumah saya sentiasa ada stok sambal dalam peti sejuk. Biasa saya pakai minyak zaitun untuk tumisan yang pakai minyak banyak. Ada dua sebab:

Gunakan minyak yang lebih sihat.
Mengelakkan minyak membeku dalam peti sejuk.

Kepada yang tidak tahu sebab minyak membeku, boleh baca di sini. Ada yang risau pasal titik asap minyak zaitun? Jom baca pasal minyak zaitun di sini.
Tapi kan, bukan kita makan sambal hari-hari. Dan jumlah yang diambil juga sedikit. Banyak lagi makanan lain yang tinggi kandungan minyak. Maka, kita harus bijak untuk menyeimbangkan pengambilan minyak dan lemak harian daripada makanan.
MENGENAI MINYAK & CARA PENGGUNAAN YANG BETUL
Baiklah, alang-alang bercakap pasal minyak, mari kita ulangkaji pasal beberapa jenis minyak dan cara penggunaan yang betul.

1. MENGGORENG (DEEP FRY)
Bagi menggoreng (deep fry), memang minyak sawit (sumber tumbuhan) paling stabil kerana tinggi kandungan lemak tepu. Maka, tinggi titik asapnya. Boleh juga digunakan minyak sumber haiwan seperti minyak sapi, namun minyak daripada sumber haiwan SAHAJA mengandungi kolesterol.
Pun begitu, kajian menunjukkan kolesterol daripada makanan hanya sedikit memberikan kesan kepada badan. Hal ini kerana, badan kita mempunyai mekanisma menghasilkan kolesterol sendiri. Maka, usahlah takut sangat dengan makanan yang mengandungi kolesterol.
Boleh baca mengenai salah faham tentang kolesterol oleh Ahli Nutrisi, Puan Syaza di sini.
2. MENUMIS
Menumis dengan suhu sederhana boleh guna minyak masak yang sederhana titik asapnya seperti minyak zaitun, jagung, canola dan kelapa.
3. DRESSING
Sekiranya dimakan begitu saja aka dressing, boleh ambil minyak yang rendah titik asapnya dan rendah kandungan lemak tepu. Minyak sebagai dressing membantu badan menyerap nutrisi larut lemak seperti vitamin A, D, E, K daripada komposisi salad.
JANGAN TAKUT MENGGUNAKAN MINYAK DALAM MASAKAN KERANA…
Gambar: Sambal Ikan Bilis oleh Dr. Fatimah Salim.
Usah takut mengambil dan menggunakan minyak. Hal ini kerana, selain memberikan rasa kepuasan dalam makan, ianya juga membekalkan tenaga dan membantu dalam penyerapan nutrien tidak larut air.
Komponen minyak juga membantu badan melawan keradangan, mengekalkan kesihatan otak, pemulihan sel-sel badan, melawan jangkitan kuman dan untuk pertumbuhan badan. Cuma jika dibandingkan dengan nutrisi lain, minyak mengambil masa lebih LAMA untuk dihadam.
KOLESTEROL JAHAT (LDL) DALAM BADAN
Komponen minyak iaitu lemak trans pula dikaitkan dengan peningkatan kolesterol jahat (LDL) dalam badan. Namun ingatlah, bukan komponen minyak saja yang boleh menaikkan kadar LDL dalam badan.
Senarai di bawah ini juga termasuk punca kepada tingginya Liproprotein Ketumpatan Rendah (LDL) dalam badan.

Tekanan (stress).
Pengambilan gula yang berlebihan.
Minuman beralkohol.
Merokok.
Gaya hidup tidak aktif.
Berat berlebihan.

Maka seperti yang selalu dipesan, BERSEDERHANA lah dalam apa juga makanan. Ingat, segala yang berlebihan boleh membawa mudarat. Kenali diri dan ambil tahu keperluan badan sesuai dengan aktiviti harian, jantina dan umur.
Dah jangan gaduh-gaduh, baik pengikut yang menegur dan ditegur buang yang keruh, ambil yang jernih. Pendekatan masing-masing, sesuai dengan bidang. Namun tujuan sama iaitu berkongsi ilmu.
Ahli Kimia, ChM Dr. Fatimah Salim.
Sumber: Facebook Fatimah Salim